text:
Calbayog
An Syudad san Calbayog (ha iba nga klase hin Winaray: Syudad han Calbayog, Sinugboanon: Dakbayan sa Calbayog, Ininglis: Calbayog City; Tinag-alog: Lungsod ng Calbayog) usa ka ika-syahan nga klase nga syudad san lalawigan san Samar sa Sinirangan nga Kabisay-an nga rehiyon san Kabisay-an sa Pilipinas. Sumala san census san tuig 2015, an Calbayog mayda populasyon nga 183,851 ka tawo sa 37,395 nga mga panimalay.
An calbayog an pantulo nga pinakadako nga syudad ha Pilipinas. Amo an ika-syahan nga gin-crown na syudad ha Samar ngan pan-19 nga syudad ha Pilipinas. Amo an pantulo nga pinaka populated ha Sinirangan ng Kabisay-an nga rehiyon nga it pinaka populated sa isla san Samar, ini nga syudad mismo an nasakop han 23.5% san populasyon san lalawigan san Samar. Natutunga an Calbayog sa tutulo nga major districts : Calbayog, Tinambacan ngan Oquendo.
Tinikangan[igliwat | Igliwat an wikitext]
An Calbayog nagtikang komo usa nga barangay sa daplin san Salog Oquendo san mga 1600. Usa an siyudad san Calbayog sa mga gudti na bungto sa puro san Samar nga amo an gin-istaran san mga Heswita na mga misyonaryo. Usa san mga syahan nga padre nga nag-ukoy dinhi amo si Padre Francisco Ignacio Alzina, usa nga Heswita nga misyonaryo nga nagsurat san Historia de las Islas Visayas (Kasaysan san Kapuropud'an nga Bisaya). Usa san mga basahon ngan impormasyon gikan sa mga Heswita kay an syahan nga pagtawag san siyudad nga Ibatan ngan Jibatang (Hibatang). Tikang sa mga impormasyon san tuig san 1739, an ngaran na Calbayog kay una nga nabatian.
An syahan nga barangay san Calbayog amo an Barangay Anislag. Ginbalhin an bungto tikang sini nga barangay. Katapos sin usa pa nga pagbalhin an mga tawo dida nagpili pag-ukoy sin lugar nga tinatawag Tabok.
Duha an bersyon nga kon diin nagtikang an ngaran nga Calbayog. Siring san iba nga tikang daw an ngaran sa kahoy nga tinatawag na Bayog nga masurong dida sa Baranggay Tabok.
Sumala san ikaduha nga bersyon kon diin nagtikang an ngaran nga Calbayog nagtikang daw tikang sin sayop nga pag-intinde san mga Kastila san pamulong nga Kan Bayog. Sumala san opisyal na kasaysayan san syudad, an mga tawo nag-aagi-agi sin lugar nga gintatag-iyahan hin tawo nga an ngaran si Bayog. Mayda tawo nga ginpaki-anhan san mga Kastila kon ano an ngaran san lugar. Gasi san tawo nga ginpapaki-anhan siya kon diin siya tikang ngan nagbaton siya nga tikang kan Bayog. Amo nga ginsurat san mga Katsila an ngaran nga lugar nga Kan Bayog nga nahimo tungod sin damo nga sayop sa pagluwas nga Calbayog.
An Calbayog kay usa nga bungto san panahon san mga Espanyol. Mayda ini damo nga mga baryo, ngan an may pinakadako na populasyon kay gintatawag nga visitas. Dumako pa an Calbayog, nagtikang san pagiging visita hasta san naging pueblo o bungto. Ginhimo siya nga lain nga bungto san 1785. Sa panahon san mga Amerikano an Calbayog ginhimo nga sentro san Simbahan Katolika Romana pinaagi sa paghimo sa diosesis san Samar nga ginpamunoan sin Arzobispo sa Calbayog sa 10 Abril 1910. An kapadian san singbahan san Calbayog kay nag-atiman san espiritwal nga panginginahanglan san mga tawo nga naukoy sa Calbayog, sa bungto san Sta. Margarita, Sto. Niño ngan Almagro. San urhi nga bahin san ika-19 ka siglo, an iba nga mga visitas kay naging poblaciones san nagkaada sin damo nga bag-o nga baryo sa Calbayog. Ini na mga baryo kay an Caybago (yana kay Oquendo), Sta. Margarita, Weyler (yana kay Tinambacan) ngan an Sto. Niño.
[1]San 1878, gin-atake an Calbayog sin usa nga epidemya nga cholera, kun diin namatay an haros tunga san papulasyon san bungto. Napiritan nga umiwas si Padre Sebastian Cordova, Cura Parroco san Calbayog sadto nga anahon, para igsalbar iya kalugaringon kun diin bungyod niya si Biktoy na nga usa nga sacristan sadto na mga panahon. Sa Manila, nagtrabaho si Biktoy sugad san usa nga estudyante nga nagseserbe liwat sa kumbento nga diri ginpapabay-an iya pag-aram. Kahuman san iya pagtapos sa pag-aram, iginrekomenda siya ni Padre Cordova para magtrabaho sa kasundalohan san mga Espanyol. Nag-baro siya ngan ginkarawat pagka-corporal. Kahuman san usa ka-tuig kay humataas an iya estado ngan nagin ika-duha nga tenyente sa infantry battalion san kasundaluhan san mga Espanyol. An una niya nga lugar kun diin hiya nagserbe kay ha rehiyon san Visayas. Usa ini hiya yana nga bayani sa siyudad san Calbayog, si Sr. Don. Benedicto P. Nijaga.
San panahon sn mga Amerikano, nagin kilala an Calbayog tungod hin politika ngan relihiyon. An pagiging kilala san siyudad tungod san politika ngan relihiyon kay tikang san mga tawo sa Samar ngan Leyte na nag-aram sa Colegio-Seminario de San Vicente de Paul (yana Christ the King College ngan st. Vicnent de Paul Seminary) nga natukod san 1905 ngan an La Milagrosa Academy nga natukod san 1911. An duwa nga eskwelahan kay ginpapadalagan hin mga kapadian ngan mga madre.
Usa san mga matinud-anon na natabo sa siyudad san Calbayog kay an pagtukod san diocesan tungod san Papal Bull ni Santo Papa Pius X. An diocese kay ginbubuo san mga puro san Samar ngan Leyte. Calbayog an naging sentro san diocese. Republic Act No. 328, kilala liwat nga Charter of the City of Calbayog kay napirmahan na batas san ika-kinse san Hulyo, 1948 san dati nga president nga si Elpidio Quirino. An pagiging siyudad san Calbayog ngan an una nga mga opisyales san Calbayog kay gin-inagurahan san ika-16 san Oktubre, 1948.
Ekonimiya[igliwat | Igliwat an wikitext]
An siyudad san Calbayog an usa san mga ginkikilala nga komersiyal, industriyal ngan sentro san pagpangisda sa probinsya san Katundan san Samar ngan usa san mga ginkikita nga tigre sa mga urban nga siyudad san Rehiyon Otso. An buhis dida san tuig san 2014 kay umabot sa 77 ka-milyon, kun diin naging ika-tulo ini siya nga may pinakadako na income sa bug-os na rehiyon 8. Calbayog an nangunguna san kalakaran san kopras ngan abaka sa probinsya san rehiyon. Usa giyap ini siya nga nangunguna sa paghihimo sin Coconut Oil o mas kilala nga asayti o mayon sa siyudad.
Mayda yana katorse nga bangko sa siyudad san Calbayog, inin kay an RCBC, PNB, Greenbank, Eastwest Rural Bank, UCPB, CitySavings Bank, Rural Bank of Calbayog City, Landbank, OK Bank, MetroBank ngan Asia United Bank.
Agrikultura[igliwat | Igliwat an wikitext]
An sakop san katunaan san Calbayog kay gintutunga sa agrikultura ngan pag-uuma o pagsasaka. Natutunga an pan-agrikultura na tuna sa produksiyon, tanuman, protection land, mangrove, severe erosion area, ngan watershed forest reserve. An igintuturing nga kagurangan kay igintutunga pa sa kagobaan, pagtrotroso, tanuman ngan protection areas.
An pinakadako na parte o an 57,654.07 ka-hektarya o 63.85% san katunaan san Calbayog kay gingagamit para sa agrikultura samtang an 32,645.93 ka-hektarya o 36.15% kay para sa kagurangan. Kadam-an san mga produkto sa siyudad kay kopra, abaka, humay, mga gulay, mais, duma, prutas, kawayan, ngan nipa na may kadamo nga 28,330.428.
Pangingisda[igliwat | Igliwat an wikitext]
An Calbayog kay nagbabaligya o nag-ieksport sin isda ngan iba pa na lamang dagat. An pangingisda kay may dako na bulig sa ekonomiya san siyudad san Calbayog. Pipira sini na mga igin-ieksport kay an sardinas, mackerel, pusit, pasayan, alimango o masag, shells, tilang ngan iba pa.
Iba-iba nga klase giyap san pag proseso san mga isda sugad san smoking (tinapa), pag-aasin ngan pagbubulad an ginhihimo san pipira nga gudti na mga industriya sa local na siyudad san Calbayog. An mga presko nga dakop kay igin-ieksport sin dagkuan sa kada-adlaw sa bug-os na nasod. An kabug-usan san katubigan san Samar na mayda fishing ground na 1, 198 square miles (3,100 km2) kay usa san mga pinaka-importante nga ginkukuhaan san pan-agrikultura ngan maritime fish farming activities.
An mga katubigan sugad san busay kay usa giyap san mga ginpapa-upay san siyudad kay ini an ginkukuhaan sin gintatawag na Potable Drinking Water sa siyudad. Ini nga dam kay igingagamit san NAWASA ngan iginpapa-develop para gamiton para maging kuhaan san kuryente pinaagi san water turbine electric generator. Samtang mas damo an panginginahanglan san komunidad san tubig para paglimpyo, pangamit sa pan adlaw-adlaw, pansaribo sin tanum, ngan irigasyon, mas dako an kikinahanglanon nga kapasisad para sa kuryente.
Bahandi sa Kagurangan[igliwat | Igliwat an wikitext]
An katunaan san kagurangan kay mayda 6,327.91 hectares o hektarya. An Happy Valley ngan Seven Hills an mga mulupyo nga may mga produkto sugad san rattan, nito, kugon, kawayan ngan iba pa. Ini na mga produkto kay mayaman sa siyudad san Calbayog, sakto para pan-eksport.
Iginpahayag san mga opisyales san Calbayog na nagtitikaguti na an katunaan san kagurangan san siyudad.
Heograpiya[igliwat | Igliwat an wikitext]
San tuig 2007, an sukol san bug’os nga syudad kay umabot san 88,047 ka hektarya nga 0.29% san bugos na sukol san Pilipinas, 3.79% san bugos na sukol san rehiyunal, 6.12% san bugos na sukol san Samar, ngan 14.56% san bugos nga sukol sa probinsya.[2][3][4]
Kwarenta porsyento san katunaan san syudad an mga kapatagan ngan mga bukid nga may kataasun nga naabot 5 hasta 20 metros ibabaw san dagat. Puro mga batuhon nga kabukiran an nahihisalin nga katunaan na naabot 300 hasta 700 metros ibabaw san dagat. Deri urog an pagbaha sa syudad tungod san mga salog nga naawas tikadto sa dagat.
Klima[igliwat | Igliwat an wikitext]
Nakakaabat an syudad sin pito nga duru-dilain nga hangin: Amihan (northeastwind), Timog (southwind), Habagat (southwestwind), Canaway (northwest wind), Cabunghan (east wind), Dumagsa (southeast wind) ngan Salatan (west wind).
May maupay nga pagbahin-bahin an pag-uran sa syudad sa bug’os na tuig. Labot san bulan san Febrero tikadto Mayo kun diin kaurugan mapaso ngan mamara an syudad. Talagsahun la an paguran nga makusog sa syudad ngan an pinakahataas nga na lista nga pag-uran kay naabot sin 267 millimetros kada oras. Tungod sine nahihimo an Calbayog nga maupay nga lugar para sa pag-agrikultura.
Pagbahin sa Syudad[igliwat | Igliwat an wikitext]
Ginbabahin sa tolo ka distrito an 157 nga barangay san syudad.
Distrito san Calbayog[igliwat | Igliwat an wikitext]
Nakabutang sa may sidlangan ngan salatan san syudad ine nga distrito ngan amo ine an sentro san komersyo san bug’os nga syudad. Distrito san Oquendo ngan Tinambacan an utlanan sine sa norte, municipalidad san Santa Margarita sa salatan, ngan Matuguinao sa may sidlangan. May ada 84 nga barangay sine nga distrito ngan molupyo nga naabot 103,051 (2015 census) ngan sukol san tuna nga 446.6 kilometro kwadrado.
Distrito san Tinambacan[igliwat | Igliwat an wikitext]
Utlanan san syudad sa norte an distrito san Tinambacan. Ine nga distrito may ada utlanan sa norte nga municipalidad san San Isidro, N. Samar, distrito san Calbayog sa salatan, ngan distrito san Oquendo sa may sidlangan. May ada 27 na barangay ngan molupyo nga naabot 46,157 (2015 census) ngan sukol san tuna nga 182.9 kilometro kwardado.
Distrito san Oquendo[igliwat | Igliwat an wikitext]
Nakabutang sa may norte ngan sidlangan an distrito san Oquendo. Utlanan sine sa norte an municipalidad san Lope de Vega, distrito san Calbayog sa salatan, municipalidad san Silvino Lobos sa sidlangan, ngan distrito san Tinambacan sa katundan. May ada 46 nga barangay ngan molupyo nga naabot 34,643(2015 census) ngan sukol san tuna nga 251.2 kilometro kwadrado.
Populasyon[igliwat | Igliwat an wikitext]
Demograpiya[igliwat | Igliwat an wikitext]
Sumala sa datos san Agosto 1, 2015 census, mayda molupyo an Calbayog nga naabot 183,851 ka tawo nga nahimo san 23.6% san bug’os na populasyon san probinsya san
Samar.[5]
Yinaknan[igliwat | Igliwat an wikitext]
Sa mga mag-urukoy sa Calbayog, 80% an nayakan gamit an Waray-waray, 15% an mga Cebuano, 2% and mga Tagalog, 1% an mga Masbantenyo ngan an salin nga 2% nga iba-iba na nga yinaknan. Inglis ngan Tagalog an urog nga gingagamit pag-abot sa komersyo ngan edukasyon.
Rehiliyon[igliwat | Igliwat an wikitext]
Kilala an kaurugan san mga taga Calbayog nga mga Romano Katoliko ngan may ada na Diocese an Calbayog tikang pa san tuig 1910 tikang san pagbulag sa Diocese san Cebu.
May ada liwat lain nga mga kristyano sa syudad ngan may presensya san mga Muslim.
Imprastraktura[igliwat | Igliwat an wikitext]
Yutiliti[igliwat | Igliwat an wikitext]
Tubig ngan Kalimpyuhan[igliwat | Igliwat an wikitext]
Ginbutang san Sangguniang Panlungsod san syudad san Calbayog an Calbayog City Water District (CCWD) pinaagi san Resolution No.169 sadto na Hulyo 22, 1986 na magkakapot san paghatag san tubig sa syudad. Sugad san tuig 2017, gingagamit an Salog san Hamonini ngan busay san Pasungon nga tinikangan san tubig[6]. An Dawu interior sa Danao, nga usa na tirukan tubig nga ginhimo para sa CCWD harani sa Malajog. Gintindog an dam para sa irigasyon sa mga harani na barangay sugad san Pilar ngan Dawu. Mahal ngan daku ura ura an dam nga gintindog sa may Oquendo tungod kay nagamit sin tubig tikang sa salog ngan gingagastusan sin dako para san pagputli san tubig. Ginkokonekta an mga daan nga tubo san CCWD sab ago na dam. Damo liwat firetruck hydrant an makikit’an sakob san syudad.
Kuryente[igliwat | Igliwat an wikitext]
Makikit’an an Samar I Electric Cooperative, Inc. (SAMELCO I) sa Calbayog. May ada ine tolo nga gugti na istasyon na gintatagan enerhiya tikang sa Tongonan Geothermal Energy pinaagi san National Grid Corporation of the Philippines (NGCP) tikadto sa labaw nga opisina sa Carayman[7][8]. Human, ginbabahin an 3600 voltahe san kuryente tikang sa Tongonan tikadto sa duha nga gugti na istasyon nga makikitan sa Erenas, San Jorge, Samar ngan sa Lonoy, Oquendo, Calbayog, Samar. Ine nga duha nga gugti na istasyon kaya an kapasidad nga 5 Megawatts pero an Area 1 sa Capoocan, Calbayog, Samar, may kapasidad nga 15 Megawatts. An istasyon san Lonoy amo an ika-duha nga natatagan san kuryente ngan gintatawag nga Area 2 ngan an Erenas an Area 3.
Panlawas[igliwat | Igliwat an wikitext]
Lista san mga Hospital
- St. Camillus Hospital
- Calbayog District Hospital
- OLPHI (Our Lady of Porziuncula Hospital Incorporated)
- Adventist Hospital
Edukasyon[igliwat | Igliwat an wikitext]
Univercidad ngan Collegio[igliwat | Igliwat an wikitext]
- Northwest Samar State University
- ACLC Computer College
- Christ the King College
- STI Education Center
- Samar College of Science and Technology
- Seminario San Vicente de Paul
Elementaria ngan Secondaria [9][igliwat | Igliwat an wikitext]
- Christ the King College
- Calbayog City National High School
- Carayman National High School
- Bagacay Integrated School
- Rafael Lentejas Memorial School of Fisheries (Tinambacan Campus)
- La Milagrosa Academy
- Calbayog Pilot Central School
- Calbayog City SPED Center
- Calbayog East Central School
- Calbayog Christian Faith Academy
- St. Augustine International School
- San Joaquin National High School
- San Joaquin Central School
- San Policarpo National High School
- San Policarpo Central School
- STI Calbayog Senior High School
- Trinidad National High School (Tomaligues Annex Campus)
- Trinidad National High School
- Trinidad Central Elementary School
- Tarabucan National High School
- Mag-ubay National High School
- Oquendo National High School
- Tabawan Integrated School
Mga Pasyadahan[igliwat | Igliwat an wikitext]
Katedral nira San Pedro ngan Pablo[igliwat | Igliwat an wikitext]
An Katedral nira San Pedro ngan Pablo (Iningles: Sts. Peter and Paul Cathedral) kay gin-tukod sadto na 1800s na amo naging sentro na simbahan san bag-o na Diocese san Calbayog[10] sadtong 1910. Ginkilala nga pinakaharandon nga simbahan san Samar an Katedral nira San Pedro ngan Pablo kay gin-tukod tas gin-upay san pag-agi san mga kapanuhan. An simbahan ay may halo nga daan tas bag-o nga materyales. An daan nga simboryo (dome) pati na an madakmol nga pader an amo nala nahibilin sadto pa san pinaka orihinal nga simbahan sadto san panahon san Espanyol. An pag impluwensiya san Espanyol ay nag kaada sin epekto san aton klase nga pag tukod yana. An mga materyales nga gin-gamit tikang pa sa Malajog.
Nijaga Park[igliwat | Igliwat an wikitext]
An Nijaga Park an pinakadako-i nga pasyadahan san siyudad. Gin-ngaran an Nijaga Park tungod san lokal nga bayani nga si Benedicto Nijaga. Makikit-an an Nijaga Park dapit sa may salog nga nagtutunga san bungto tas an mga barangay san Calbayog. Mayda liwat makikit-an nga replica san Bangon Falls tapos an monumento san aton bayani nga si Jose Rizal ay makikit-an liwat sa Nijaga Park.
Sacred Heart (Julio Cardinal Rosales) Plaza[igliwat | Igliwat an wikitext]
Tabok san simbahan nga Katedral nira San Pedro ngan Pablo ay makikit-an an Sacred Heart Plaza harani sa balay sin siyudad. Ini nga plaza aada an imahe san Sacred Heart (Sagrado o Baraan nga Kasingkasing) kun diin nahihinabo danay an mga banal o baraan nga panitabo. Ika-Nobyembre san 2013 nagkaada an plaza usa nga fountain sa butnga mismo it lugar nga may maupay nga dekorasyon sa iyang palibot.
Calbayog Zipline and the Malajog Ridge Nature Park[igliwat | Igliwat an wikitext]
An Calbayog Zipline an usa sa pinakamaupay na dapat pasyadahan kay amo ini an zipline na natabok ka sa gutiay na isla na makikit-an sa tabok san Malajog Beach. Matikang san usa na bundok san Malajog matabok san dagat pakadto sa isla kasunod sito an musakay san baluto pabalik sa pampang. An Malajog Ridge Nature Park naman ay dida nakatukod sadto an daan na simbahan na ginhimo gamit san bato nga an ngaran St. Peter and Paul Basilica (kun igbinisaya Basilika nira San Pedro ngan Pablo) san Calbayog.
Guinogo-an Cave[igliwat | Igliwat an wikitext]
Makikit-an sa Barangay Longsob sa distrito san Oquendo, 30 ka-minutos na byahe pakadto Cabugawan tas mubaktas 50 ka-minuto pakadto sa lungib.
Mapaso Hot Spring[igliwat | Igliwat an wikitext]
Makikit-an sa Barangay Rizal II sa distrito san Oquendo, 30 ka-minutos na byahe tapos 15 ka-minutos na pagbaktas pakadto. Damo pokot (fresh crustaceans) an makikit-an didto tungod san mataas nga temperatura san tubig.
Bangon-Bugtong Falls[igliwat | Igliwat an wikitext]
Usa sa pinaka-aram na busay san Calbayog kay an Bangon-Bugtong Falls na makikit-an sa Barangay San Joaquin. An Bangon Falls ay usa sa mga kilala at maupay na pasyadahan sa tanan na busay san siyudad tungod san iya mala-dakila na itsura labi na an mahagkot na tubig na naagos sa igbaw san bundok. Diri la na usa ini siya na maupay pasyadahan, amo liwat an gin-kukuhaan siyahan na pangabuhi san mga taga didto.
Tabokno Falls[igliwat | Igliwat an wikitext]
Makikit-an sa Barangay Cagbayang san Oquendo District, usa ka oras nga byahe tikang sa siyudad tas 40 ka-minuto na pagbaktas.
Danao Cave[igliwat | Igliwat an wikitext]
Makikit-an sa Danao, katorse kakilometro pakanluran san siyudad san Calbayog. Urogan damo makikit-an nga klase san halas pati mga paniki.
Pan-as Falls[igliwat | Igliwat an wikitext]
Makikita sa Barangay Pilar, usa ka oras nga byahe tikang siyudad tapos usa pa ka oras nga pagbaktas pakadto. Usa liwat ini nga pangunahing source san mga taga didto gamit sa ira pan adlaw adlaw na pamumuhi.
Kultura[igliwat | Igliwat an wikitext]
- Sarakiki-Hadang Festival
- Karakol
- Adlaw san Calbayog
- Calbayog Ko
City seal of Calbayog[igliwat | Igliwat an wikitext]
Blazon of the arms[igliwat | Igliwat an wikitext]
Quarterly Orange and Azure (blue); 1st a rope Argent (white); 2nd a Cross and Bishop's staff Argent (white); 3rd in middle chief a pair of shells Or (yellow), three fishes Argent (white) from fess point down to nombril point, and barry wavy Argent (white); 4th a Coconut tree proper (natural color) upon ground Vert (green).
Symbolism[igliwat | Igliwat an wikitext]
- Rope : Stands for the abaca industry in the city.
- Cross and Bishop's Staff : Represents the Diocese of Calbayog.
- Shells and Fishes : Stands for the shell and fishing industry in the city.
- Coconut Tree and Rice Fields : Symbolizes the major products of Calbayog.
Mga Media[igliwat | Igliwat an wikitext]
AM istasyons[igliwat | Igliwat an wikitext]
- DYOG 882 kHz (Philippine Broadcasting Service)
- DYCC-AM 936 kHz (Radio Mindanao Network)
- DYMO-AM 1089 kHz ACI Calbayog (Audiovisual Communicators)
- DYAN-AM 1476 kHz Super Radyo (Radio GMA)
- D___-AM 1521 kHz (Audiovosial Communicators, Inc.)
FM istasyons[igliwat | Igliwat an wikitext]
- DYIR 96.5 MHz Infinite Radio Calbayong
Mga Malls[igliwat | Igliwat an wikitext]
- CityMall Calbayog
- Robinsons Place Calbayog
- SM Center Calbayog
Kitaa Gihapon[igliwat | Igliwat an wikitext]
Mga Sumpay sa Gawas[igliwat | Igliwat an wikitext]
- Calbayog, Samar bag-o nga mga litarato
- icalbayog interactive nga proyekto para san mga Calbayognon Archived 2007-03-10 at the Wayback Machine.
- Website mahitungod san Syudad san Calbayog Archived 2005-11-25 at the Wayback Machine.
- Calbayog Ko nga Websayt
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- ↑ http://calbayogko.tripod.com/id1.html
- ↑ "Archived copy". Ginhipos tikang han orihinal han 2018-07-28. Ginkuhà 2019-04-26.CS1 maint: archived copy as title (link)
- ↑ http://nap.psa.gov.ph/activestats/psgc/province.asp?regName=REGION+VIII+(Eastern+Visayas)®Code=08&provCode=086000000&provName=SAMAR%20(WESTERN%20SAMAR)[dead link]
- ↑ "Archived copy". Ginhipos tikang han orihinal han 2019-04-26. Ginkuhà 2019-04-26.CS1 maint: archived copy as title (link)
- ↑ https://psa.gov.ph/content/highlights-philippine-population-2015-census-population
- ↑ http://ccwd.gov.ph/About%20us.html
- ↑ "Archived copy". Ginhipos tikang han orihinal han 2019-04-26. Ginkuhà 2019-04-26.CS1 maint: archived copy as title (link)
- ↑ "Archived copy". Ginhipos tikang han orihinal han 2019-04-21. Ginkuhà 2019-04-26.CS1 maint: archived copy as title (link)
- ↑ http://depedcalbayog.ph/sch
- ↑ https://en.wikipedia.org/wiki/Roman_Catholic_Diocese_of_Calbayog
- Pages with non-numeric formatnum arguments
- Articles with short description
- Mga pakli nga mayda utod nga mga sumpay hin paypay
- Coordinates on Wikidata
- Webarchive template wayback links
- Calbayog
- CS1 maint: archived copy as title
- All articles with dead external links
- Articles with dead external links from December 2020
- Articles with invalid date parameter in template


c: text/html

text:
Andrés Manuel López Obrador
- Mayda impormasyon hini nga artikulo nga aada han Iningles nga bersyon nga angay ighubad ha Winaray
- Mayda impormasyon hini nga artikulo nga aada han Kinatsila nga bersyon nga angay ighubad ha Winaray
Hi Andrés Manuel López Obrador (Kinatsila nga kaluwas: [anˌdɾes maˈnwel ˈlopes oBɾaˈðoɾ] ( pamati-a); natawo 13 Nobyembre 1953), nga agsob tinatawag ha iya mga initial AMLO, usá nga Mehikano nga polítiko nga nag-alágad tikang han 2018 nga amo an ika-58 nga Mangulo han Mehiko.
Natawo hi López Obrador ha Tepetitán, ha munisipalidad han Macuspana,[2] ha timungan nga estado han Tabasco. Naggradwar hi López Obrador tikang han Nasodnon nga Unibersidad Autonoma han Mehiko han 1986 katapos hin hiatus tikang han iya pormal nga pag-aram tungod han iya pagtambong ha polítika. Naggradwar hiyá nga may grado o degree hin syensya polítika. Nagtikáng hiyá han iya karera ha polítika han 1976 nga api han Partido Rebolusyonaryo Institusyonal (PRI) ha Tabasco. An iya syahan nga posisyon públiko amo an pagin direktor han Instituto Indigeno han Tabasco han 1977, nga diin hiní nga posisyon ginbandilyo ni López, in mga edisyon hin barasahon o libro ha mga tuminungnung nga mga pinulongan ngan an proyekto han chontal ridge. Han 1989, inmapi hiyá han Partido han Rebolusyon nga Demokratiko (PRD) ngan hiyá an kandidato han partido han 1994 nga magin Gobernador han Tabasco. Hiyá an nasodnon nga namuno han PRD ha mga kamutngaan han 1996 ngan 1999. Han 2000, napilì hiyá nga Mangulo han Kagamhanan han Syudad han Mehiko. Binmaya hiyá han PRD han 2012 ngan han 2014 nagtúkod hiyá han Pangiwa nga Nasodnon nga Rehenerasyon (MORENA), nga iya ginpamunuan kutob 2017. Agsob hiyá ginsisiríng nga populista[3][4][5] ngan nasyonalista,[6][7][8] Hi López Obrador usá nga polítiko nga relevante ha nasod hin labaw duha ka mga dekada.[9]
Kandidato hi López Obrador hin maikatuló ka beses dida han 2018 nga pinili-ay hin pagkamangulo, nga diin nagrepresenta hiyá han Juntos Haremos Historia, usá nga koalisyon hin kanan-walá nga Partido hin Trabaho, kanan-tuo nga Partido Enkwentro Sosyal, ngan MORENA. Dinhi nga panahon, nagdaog hiya hin látak nga pagdaog, nga diin nakakuha hiya hin 53 ka porsyento han botos. Upod han iya mga ginproponer nga mga polisiya amo an pagpadamo hin bulig hin salapi ha mga mag-aaram ngan pagdoble han pensyon para han mga kalagsan, pagdoble han sweldo minimo, amnestiya para hin diri-biyolente nga kriminal hin droga,[10] pagtukod hin 100 nga mga unibersidad ngan unibersal na access hin mga kolehiyo publiko,[11] paghunong han gera ha mga droga ngan paglegalisar hin pipira nga mga droga sugad han marijuana,[12] pagkanselar han Luparan Internasyonal han Syudad han Mehiko nga proyekto nga damo in mga iskandalo nga mga irregularidad ha kalibongan,[13][14] in referendum hin mga daan na mga mga reporma ha enerhiya nga gin-implementa han 2013 nga naghunung han 75 ka tuig nga kanan-estado nga pagkontrola han Pemex han kompanyiya hin lana nga diin an mga ganansya nga napresenta hin 18% han bug-os nga mga budget revenue han sektor publiko,[15] stimulus ngan mga subsidyaryo han sektor hin pag-uma han nasod, pagdelay han otro nga pagnegosyar han NAFTA kutob matapos han mga pinili-ay,[10][16] an pagtukod hin dugang pa nga mga oil refinery, pagdugang hin paggasto ha sosyudad, pag-iban han mga dagko nga suweldo ngan mga perk hin mga politiko[17] ngan an pagdesentralisar han gabinete ehekutibo pinaagi hin pagbalhin hin pipira nga mga importante nga mga departamento han gobyerno ngan mga ahensya tikang han pamunuan ngadto han mga estado.[18]
Mga tigaman[igliwat | Igliwat an wikitext]
- ↑ Waray ini ginrehistro hin opisyal nga partido politika hangtod han 10 Hulyo 2014.
Mga pinambasaran[igliwat | Igliwat an wikitext]
- ↑ "Semblanza". Lopezobrador.org.mx. Ginhipos tikang han orihinal han 29 November 2016. Ginkuhà 10 Disyembre 2016.
- ↑ "Andrés Manuel López Obrador". gob.mx (ha Spanish). Ginkuhà 2019-03-03.
- ↑ "The Populist at the Border". The New York Times. 4 Hunyo 2006. Ginhipos tikang han orihinal han 8 Nobyembre 2016. Ginkuhà 29 Oktubre 2016.
- ↑ "Andrés Manuel López Obrador". Encyclopædia Britannica. Ginhipos tikang han orihinal han 29 Oktubre 2016. Ginkuhà 29 Oktubre 2016.
- ↑ "U.S. Isn't the Only North American Country Turning Populist". Bloomberg. 1 Hunyo 2016. Ginhipos tikang han orihinal han 29 Oktubre 2016. Ginkuhà 29 Oktubre 2016.
- ↑ Whelan, Robbie (12 Marso 2018). "Top Candidate Andres Manuel López Obrador Plots Big Shake Up for Mexico's Oil Industry". Wall Street Journal. Ginkuhà 14 Marso 2018.
- ↑ "Mexico's Trumpian populist could mean trouble for Donald Trump". POLITICO. Ginkuhà 14 Marso 2018.
- ↑ "Mexican election could derail Trump's plans for new NAFTA deal". CBC News (ha English). Ginkuhà 14 Marso 2018.
- ↑ "Mexico's populist would-be president". The Economist (ha English). Ginkuhà 5 Abril 2018.
A figure of national consequence for more than 20 years...
- ↑ 10.0 10.1 Linthicum, Kate (12 Disyembre 2017). "He's been running for president in Mexico for more than a decade. He's floated amnesty for drug criminals. Could he win?". Los Angeles Times. Ginkuhà 13 Disyembre 2017.
...increase aid for students and the elderly and consider amnesty for drug war criminals.
- ↑ "Si llega a la Presidencia, López Obrador suspenderá examen de admisión a universidades". El Arsenal. 2017. Ginhipos tikang han orihinal han 2018-04-03. Ginkuhà 2 Abril 2018.
- ↑ "Mexico has huge plans to decriminalise all drugs – and wants the US to do the same | World News |Axisoflogic.com". axisoflogic.com. Ginkuhà 2019-05-28.
- ↑ "▷ Impacto ambiental que causaría el aeropuerto de Texcoco y el que causará en Santa Lucía". Recsa Recycling (ha Spanish). 2018-10-30. Ginhipos tikang han orihinal han 2019-05-28. Ginkuhà 2019-05-28.
- ↑ "Mexico front-runner must respect oil, airport contracts: business..." Reuters. 2018. Ginkuhà 14 Marso 2018.
- ↑ Albarrán, Elizabeth. "Petróleo aporta 18% a los ingresos totales". El Economista. Ginkuhà 2019-05-25.
- ↑ Phippen, J. Weston. "Mexico's Fiery Populist Savior May Be Too Good to Be True". The Atlantic. Ginkuhà 13 Disyembre 2017.
- ↑ "Mexico presidency front-runner to investors: 'Don't be frightened'". Reuters. 2018. Ginkuhà 17 Mayo 2018.
- ↑ Digital, Milenio. "¿A qué estados quiere AMLO mover las secretarías?". Milenio (ha Spanish). Ginkuhà 13 Disyembre 2017.

robotstxt: allowed

filter: keep


text:
Vote for Sale is a series on vote buying, its forms, and its effects in the Philippines.
MAGKANO BOTO MO?
Ilegal an pagbaligya ngan pagpalit hin botos pero padayon nga ini in nahinanabo ha aton lugar.
Ha 2022, gin lalauman han Comelec nga mas grabe an mahinanabo nga vote buying ha aton nasud.
Ano an gin sisiring nga vote buying ngan mga klase hin vote buying?
PONDO IGPARALIT HIN BOTOS
Maaram ka na ngani nga kurakot kay anu nga gin botos mo la gihapon? Kay ano?
Ini an uru-utro nga isturya han atun bungto. Madalang an pulitiko. Magdadaug. Ngan mangungurakot. Danay madadakup. Danay liwat diri. Ngan madalagan utro. Diri gud kita nagmamaan.
Pero, diri pa urhi an ngatanan. Ada ha imo ang gahum han pag babag-o.
The Vote for Sale series is part of Botopedia - a digital compendium of Philippine national and local politics, elections, and public policy.


text:
PEOPLE’S DAY NI MAYOR ROMUALDEZ MARIBHONG, FINANCIAL ASSISTANCE IPINANHATAGTACLOBAN CITY
PEOPLE’S DAY NI MAYOR ROMUALDEZ MARIBHONG, FINANCIAL ASSISTANCE IPINANHATAGTACLOBAN CITYOctober 28, 2021 No Comments on PEOPLE’S DAY NI MAYOR ROMUALDEZ MARIBHONG, FINANCIAL ASSISTANCE IPINANHATAGTACLOBAN CITY
Paropanahi an pakabuhi hi Nelia Adona nga naka base la haira balay ha Pope Francis pabahay ha Brgy. 99 Diit. Mga kurtina, bed sheets ngan mga punda an iya gintatahi ngan iginbabaligya haiya mga amyaw o kun hin-o man an naruruyag- ngan tikang han iya benta dida nira kinukuha an ira adlaw adlaw nga pangastos.
Kundi siring ni Nelia, nagkakautod-utod an niya produksiyon kay kinukulang hiya han puhonan sanglit diri hiya nakakapalit han tela nga tarahion.
Sanglit dako gud an iya kalipay nga osa hiya han 39 nga nakagtapos han Entrpreneurial Workshop hadton Oktubre 19, ngan kakulop, Oktubre 27, osa hiya han natagan han pandugang puhonan nga tag P5,000.00 nga ipinanhatag han City government ipinaagi kan Mayor Alfred S. Romualdez.
Hi Philip Lumbre naman, Sari-Sari Store an gutiay nga negosyo, nga sumala haiya diri gud damo an sulod han tindahan ngan dida liwat nira ginkukuha an ira adlaw adlaw nga pangastos ug kunsumo ha pagkaon.
Hul-os an pasalamat ni Lumbre kan Mayor Alfred han iya nakarawat nga P5,000.00 kay iya ini maipapalit hin dugang nga paninda ngan mag mama rabong an iya tindahan- ngan dako ini nga bulig para han iya pamilya.
Hira Philip ngan Nelia, nagsiring nga dako an ira nahibaroan dida han Financial Management nga igintututdo haira hadton ira workshop nga gindumara han DTI kay ira na ini magagamit yana agud mapa dalagan hin maupay nga ha dayuday mapadako an gutiay nga negosyo.
Kaupod han City government dida han paghorma hini nga proyekto an Inter-Agency nga naglalakip han National Housing Authority (NHA), Department of Trade and Industry (DTI), CSWDO ngan North Tacloban City Hall Extension.
An iba nga nagtambong han People’s Day ni Mayor Alfred nga binuhat ha North Tacloban City Hall Extension, naka karawat liwat han iba nga ayuda sugad han burial assistance ngan medical assistance nga tag P2,000.00.
M. Padernos/CIO


text:
Nakantidad la hin $33,000 o P129,030 hadto an kabug-usan nga assets ni Marcos han iya una nga tuig ha pagkapresidente
An sumaryo
- An mga uru-istorya: Usa kuno ha pinakariko nga Filipino hi Ferdinand Marcos ugsa pa hiya naging politiko.
- Mark: DIRI TINUOD
- An kamatuuran: Sumala kan Jovito Salonga dida han 1986, mayda la $33,000 nga gindeklara ni Marcos nga kantidad han iya mga panag-iya ha una ka tuig ha iya pagkapresidente dida han 1966.
- Kay ano nga kinahanglan ini i-fact check: Ginpadara ha Rappler ini nga uru-istorya para ma-fact-check. Han gin-surat ini nga fact check, mayda sobra 116,000 nga reaksyon, 7,900 nga komento, ngan 59,000 nga shares ini nga post ha Facebook.
Kompleto nga detalye
Usa nga post dida han Pebrero 2015 ni Facebook user “E.Marcos” an nagsasarang yana ngan nasiring nga an dati nga presidente nga hi Ferdinand Marcos in usa kuno ha pinakariko nga Filipino ugsa pa man hiya naging politiko.
Nakabutang ha caption han post, “Bago pa man pumasok sa pulitika si Ferdinand Marcos, isa na ito sa pinaka mayamang Pilipino sa kanyang henerasyon.” (Ugsa pa sumulod ha politika hi Ferdinand Marcos, usa na hiya ha pinakariko nga Filipino han iya henerasyon.)
Ginpadara ha Rappler ini nga uru-istorya para ma-fact-check. Han gin-surat ini nga fact check, mayda sobra 116,000 nga reaksyon, 7,900 nga komento, ngan 59,000 nga shares ini nga post ha Facebook.
Diri tinuod ini nga uro-istorya.
Ha usa nga artikulo han The New York Times dida han 1986, ginsiring ni Jovito Salonga, chairman han komisyon nga nag-imbestiga ngan nagbawi han mga kawat nga bahandi ni Marcos, nga nakantidad la hin $33,000 an gindeklara nga assets ni Marcos ugkapredkos haident pa nas.
Sumala naman han opisyal nga datos han Bangko Sentral han Pilipinas, an balyo han piso kontra dolyar han 1965, han magin presidente hi Marcos, in maabot P3.91 kada dolyar. Gamit ini nga balyuay, an kabug-usan nga assets ni Marcos ugsa pa hiya magin presidente in nakantidad la hin P129,030. (Ugsa hiya magin presidente, nagin kongresman anay, ngan nagin senador hi Marcos.)
Base naman ha usa nga artikulo han Esquire, pira ha mga prominente nga mga riko nga Filipino tikang 1940 ngada 1960 an mga miyembro han pamilya Delgado, Araneta, Yap, Rufino, Tantoco, Chan, Aboitiz, Lopez, Campos – Ayala – in n an mga pamilya nga negosyante. Waray hi Marcos ngan an iya pamilya ha listahan.
Dati na nga gin-fact-check gihapon han Rappler an uru-istorya nga hi Marcos an pinakariko nga tawo ha kalibutan.
Dida han gin-surat ini nga fact-check, an anak ni Marcos nga hi Ferdinand “Bongbong” Marcos Jr. in nadalagan pala ha pagkapresidente dida han nakalabay nga piniliay. – Rappler.com
Gin-translate ha Waray ni Virginia Niez an fact-check nga may orihinal nga bersyon ha Filipino, “HINDI TOTOO: Isa sa pinakamayamang Filipino si Ferdinand Marcos bago siya naging pulitiko” nga ginsurat ni Renzo Arceta.
Pasabta kami kun meada niyo makit-an nga mga maruhaduhaon nga Facebook pages, groups, accounts, websites, articles, o mga retrato nga imo nakit-an ha iyo komunidad ha pamaagi han pagpadara hin email ha factcheck@rappler.com. Pwede gihapon magpadara hin mga sayop nga uru-istorya ha #FactsFirstPH tipline. Pwede gihapon ipadara an mga pulong ha Facebook han Rapplerpinaagi hin pribado nga mensahe ha twitter han Newsbreak ngan ha Viber fact check chatbot. Padayon kita han pag-ato kontra ha online disinformation tungod han pag fact-check han mga nagkakalat nga mga sayop nga impormasyon.


text:
Taft, Eastern Samar
An Taft usa nga ika-upat nga klase nga bungto ha probinsya han Eastern Samar ha Sinirangan nga Kabisay-an nga rehiyon han Pilipinas. Sumala han 2000 census, mayda ini populasyon nga 16,435 ka tawo ha 3,186 nga panimalay. An bungto ginngaranan tikang han ngaran han una nga gobernador-heneral han Pilipinas ngan Presidente han Estados Unidos nga hi William Howard Taft.
Mga Baranggay[igliwat | Igliwat an wikitext]
An Taft mayda karuhaan kag upat (24) nga baranggay.
Mga Sumpay ha Gawas[igliwat | Igliwat an wikitext]
- Opisyal nga Websayt han Taft, Eastern Samar Archived 2004-12-29 at the Wayback Machine.
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Agostino Casaroli
Hi Agostino Casaroli (24 Nobyembre 1914 – 9 Hunyo 1998) usa nga Italyano nga Katoliko nga pádì ngan diplomat han Santa Sede, nga nagín Kardinal nga Maghirilom han Estado. Hiya an pinaka-importante nga tawo ha luyó han mga paningkámot han Vaticano ha pag-atubang han pagperseguir han Singbahan ha mga násod han Sovietika nga bloc katapos han Ikaduhá nga Konsilyo ha Vaticano.
An aktor nga hi Ben Gazzara amo an nagdará han papel ni Kardinal Casaroli han 2005 nga miniserye, Papa Juan Pablo II.
Biograpiya[igliwat | Igliwat an wikitext]
Natawo hi Casaroli ha Castel San Giovanni (lalawigan han Piacenza, Italya) hin pamilya nga ubós nga katulínan. An iya amáy usa nga magtaráhì o sastre ha Piacenza. Gin-edukar hi Casaroli ha Collegio Alberoni ha Piacenza an Pan-Obispo nga Seminaryo han Bedonia, Piacenza, an Pontifisyo nga Unibersidad Letrán ha Roma nga diin nakatapós hiya hin doktorado ha balaod nga pansingbahan ngan ha kataposan ha Pontifisyo nga Akademiya Pansingbahan.
Pagin-pádì[igliwat | Igliwat an wikitext]
Gin-ordenar hiya hin pagkapádì dida han 27 Mayo 1937 ha Piacenza. Kinmadto hiya ha Roma hin dugang pa nga pag-aram han panahon nga 1937–1939. Katapos han pag-ordenar ha iya, nag-alágad hiya ha Secretariat han Estado tikang han 1940, samtang nagbubúhat hiya hin pastoral nga pag-alagad ha diosesis han Roma tikang han 1943. Ginngáran hiyá nga Privy nga Chambellan han Iya Santidad han 4 Enero 1945. Nag-sirbe gihapon hiya nga kapelyán han Villa Agnese tikang 1950 kútub 1998. Ginpasáka hiya ngadto han ranggo hin Domestic nga prelado han Iya Santidad han 22 Disyembre 1954.
Nag-alágad hiya nga kabulig ni Kardinal Adeodato Giovanni Piazza ha Syahan nga Kasahiran nga Konferensya han mga Obispo nga Latinoamerikano ha Rio de Janeiro, Brasil han 1955. Hiya an ginpadara ni Papa Juan XXIII pagdará han pulá nga biretta kan José María Monreal, an Arsobispo han Sevilla han Disyembre 1958. Nag-alágad hiyá nga api han fáculty ha Pontifisyo nga Akademya Pansingbahan tikang 1958 tubtub 1961. Han 24 Pebrero 1961, ginhimo hiya nga Ubos-nga-maghirilom han Sagrado nga Kongregasyon ha Extraordinaryo nga mga Butang Pansingbahan, nga bagá hin sugbong nga ministro ha langyaw. Han 1964, hiyá an nagrepresenta han Santa Sede ha pagbalyo-ay hin mga instrumento han pagratipikar han modus vivendi han Tunisia, mahiunong han sitwasyon han Singbahan Katolika. Usa hiya han nagpirma han parte nga kasabutan han Santa Sede ngan han Hungarya ha Budapest han 15 Septyembre 1964. Hiya an nakighimangraw han Komunista nga Czechoslovak nga kagamhanan han paghimo kan František Tomášek nga apostoliko nga nagdudumara sede plena han arkidiosesis han Prague han Pebrero 1965. Ginhimo hiya nga maghirilom han Sagrado nga Kongregasyon han Extraordinaryo nga mga Butang Pansingbahan han 29 Hunyo 1967.
Han panahon sunod han Vaticano II, nagkaada hi Casaroli hin pagkilala nga usa nga baltok ngan makarit nga diplomat nga nakaghimangraw hin mga rehimen nga kontra han Singbahan. Nanguna hiya han CSCE nga konferensya ha Finlandia Hall, Helsinki tikang 30 han Hulyo tubtub 1 Agosto 1975.
Kardinal[igliwat | Igliwat an wikitext]
Bisan man kun waray hiya himo-a nga kardinal upod han iya kaupod nga hi Giovanni Benelli han 1977, ginhimo hi Casaroli nga Kardinal-Presbitero han Ss. XII Apostoli dida han syahan nga konsistoryo ni Juan Pablo II han 1979, ngan ha didâ gihapon nga panahón hiya an nagín Maghirilom han Estado. Bisan man kun ginkitâ hiyá nga dírì gud madig-on sugad hin bisan hin-o nga kaupod ni Juan Pablo, an kakarit ni Casaroli ha diplomasya nakita ni Wojtyła nga usa nga diri maliliwanan nga gámit dida han lantugi patok han Unyon Sovyetika.
Han 1985 nahimo hiyá nga Kardinal-Obispo han suburbikaryo nga diosesis han Porto-Santa-Rufina, ngan han 1990 nagretiro hiya komo Maghirilom han Estado, ngan ginsundan hiyá ni Angelo Sodano. Hiyá an Sugbong-Dekano han Kolehiyo han mga Kardinal tíkang han 1993 tubtub han 1998 han iya kamatáy hin cardiorespiratory nga sakit.
Han Nobyembre 2010, nagsiring hi Mehmet Ali Ağca nga hi Casaroli an tawo nga nagpalúyo han panúyò hin pagpatay kan Juan Pablo II han 1981.[1]
Mga panlantaw[igliwat | Igliwat an wikitext]
Mga relasyon ha komunismo[igliwat | Igliwat an wikitext]
An iya pagpirma hin mga kasabótan han Hungarya han 1964 ngan Yugoslavia han 1966 amo an syahan nga panahon nga diín an Santa Sede nagbuklad hini nga paagi ha mga rehimen nga komunsta, nga namátay hin damo nga mga Katoliko tíkang ha pag-abót ha poder. Bisan man kun an iya memoir han 2000 nagpakítà hin tawo nga kontra hin komunismo, an iya kakarit ha diplomasya naghimo hini nga pagkontra nga baga hin waray didâ.
Teilhard de Chardin[igliwat | Igliwat an wikitext]
Han 1981, han ika-100 nga panuuigon han katawo ni Pierre Teilhard de Chardin, mayda mga paghurubhúrob mahiunong hin posible nga pagrehabilitár ha íya. Napadúkwag iní tungod hin surat ni Kardinal Casaroli nga ginmantalâ ha L'Osservatore Romano, an pahayagán han Vaticano nga diín gindáyaw han kardinal an "urusáhon nga pamatian han iya research ngan han kabaltok han iya personalidad ngan kahalarom nga iya panhunahunâ." Siríng ni Casaroli nga hi Teilhard naka-una han tawag ni Juan Pablo II nga "ayaw kahádlok," nga diin nagkapot hiya han "kultura, sibilisasyon ngan pagpadukwag."[2]
Bibliyograpiya[igliwat | Igliwat an wikitext]
- Alberto Melloni (ed), Il Filo Sottile: L'Ostpolitik vaticana di Agostino Casaroli (Bologna: Società Editrice il Mulino, 2006) (Santa Sede e Politica nel Novecento, 4.).
Mga sumpay ha gawas[igliwat | Igliwat an wikitext]
- Opisyal nga websayt
- BBC nga sumat han iya kamatay
- Barasahon han iya mga memoir Archived 2007-02-05 at the Wayback Machine.
Mga kasarigan[igliwat | Igliwat an wikitext]
- ↑ "Vatican ordered hit on Pope John Paul II"
- ↑ "Pope cites Teilhardian vision of the cosmos as a 'living host'". Ginhipos tikang han orihinal han 2012-08-24. Ginkuhà 2014-02-01.
Lua error in package.lua at line 80: module 'Module:ResolveEntityId' not found.
- Pages with script errors
- Webarchive template wayback links
- Pages using authority control with parameters
- Mga natawo han 1914
- Mga namatay han 1998
- Mga Mangulo han Komisyon Pontifisyo han Estado han Syudad han Vaticano
- Mga taga-Lalawigan han Piacenza
- Mga Italyano nga kardinal
- Mga Kardinal-obispo han Porto
- Mga diplomat han Santa Sede
- Mga alumni han Pontifisyo nga Akademya Pansingbahan
- Mga alumni han Pontifisyo nga Unibersidad Letrán
- Mga Kardinal nga Maghirilom hin Estado
- Pagdumara han Patrimonya han Sede Apostoliko\
- Mga kardinal nga ginhimo ni Papa Juan Pablo II


text:
Waray-Waray News: AFP: Posibli makalaya na hi Trillanes
Manila (19 July) -- Tungod han kamanduan ni President Aquino nga otro imbistigaran an kaso nga iginpasaka kontra kan Sen. Antonio Trillanes IV, agsering an Armada Pwersa han Pilipinas nga posibli ine makalaya tikang han iya kapreso hin maiha nga panahon.
Por lo menus, posibli daman nga matugutan ine gumawas hin kadaliay nga panahon, agud makaatender han pag-abre han Kongreso yana nga July 26 ngan makabotos para han pagpili han magigin president han Senado.
Sumala kan Brig. Gen, Jose Mabanta, an spokesperson han AFP, importante, nagbaton na an Presidente, ngan kun magdesisyon man an korte nga buhian hi Sen. Trillanes, masunod daw hira.
Ugaring, dagmit daw la nga nagbaton an Malacaņang, nga dire an Presidente manginginlabot ha proseso han hustisya han manduan hi Justice Secretary Leila de Lima nga repasohon ak kaso ni Trillanes ug iba pa nga akusado nga nagsalakay han Oakwood Hotel ha Makati niyan han July 2003 nga ira iginsagda an pagretiro ni anay President Gloria Macapagal Arroyo upod na in mga heneral han military tungod daw hin kaso hin corruption.
Bisan kun ha sulod han presohan nakapagkampanya hi Trillanes, nakakuha ine hiya hadto hin usa nga pwesto ha Senado kundi waray tugiti nga makaatender hin pag-atender han mga sesyon. (PIA-Eastern Samar) [top]


text:
Hi Jesus nagsangyaw, nagtutdo, ngan nagtambal (23-25)
4 Katapos, hi Jesus gin-giyahan han espiritu ngadto ha kamingawan, diin ginsulay+ hiya han Yawa.+2 Katapos niya magpuasa hin 40 ka adlaw ngan 40 ka gab-i, nagutom hiya.3 Ngan an Paragsulay+ dinaop ngan nagsiring ha iya: “Kon anak ka han Dios, sugoa ini nga mga bato nga magin mga tinapay.”4 Pero binaton hiya: “Nahisurat na: ‘An tawo nabubuhi, diri la ha tinapay, kondi ha tagsa nga pulong nga nagawas ha baba ni Jehova.’”*+5 Katapos, gindara hiya han Yawa ngadto ha baraan nga syudad+ ngan iginbutang hiya didto ha barandilya ha bawbaw* han templo+6 ngan ginsidngan hiya: “Kon anak ka han Dios, layog, kay nahisurat na: ‘Susugoon niya an iya mga anghel may kalabotan ha imo,’ ngan, ‘Aalsahon ka nira ha ira mga kamot, basi an imo tiil* diri mahimalmal ha bato.’”+7 Hi Jesus nagsiring ha iya: “Nahisurat liwat: ‘Ayaw pagsarihi hi Jehova* nga imo Dios.’”+8 Katapos, gindara hiya han Yawa ha bukid nga diri ordinaryo an kahitaas ngan iginpakita ha iya an ngatanan nga ginhadian han kalibotan ngan an ira himaya.+9 Ngan an Yawa nagsiring ha iya: “Ini ngatanan ihahatag ko ha imo kon lumuhod ka ngan maghimo hin usa nga buhat han pagsingba ha akon.”10 Katapos, hi Jesus nagsiring ha iya: “Iwas, Satanas! Kay nahisurat na: ‘Hi Jehova* nga imo Dios an kinahanglan mo singbahon,+ ngan hiya gud la an kinahanglan mo tagan hin sagrado nga pag-alagad.’”+11 Katapos, ginbayaan hiya han Yawa,+ ngan kitaa! may mga anghel nga nagkaabot ngan nagtikang pagmangno ha iya.+12 Han hinbatian niya nga gin-aresto hi Juan,+ kinadto hiya ha Galilea.+13 Dugang pa, katapos niya bumaya ha Nazaret, kinadto hiya ngan inukoy ha Capernaum+ ha ligid han dagat ha mga distrito han Zebulon ngan Neptali.14 Tungod hini natuman an ginyakan pinaagi kan Isaias nga propeta, nga nagsiring:15 “O tuna han Zebulon ngan tuna han Neptali, ha dalan tipakadto ha dagat, ha tabok han Jordan, ha Galilea han mga nasud!16 An katawohan nga nanlilingkod ha kasisidman nakakita hin duro nga kalamrag, ngan mahitungod han mga nanlilingkod ha rehiyon ha ilarom han lambong* han kamatayon, an kalamrag+ sinirang ha ira.”+17 Tikang hito nga panahon, hi Jesus nagtikang pagsangyaw ngan pagsiring: “Pagbasol kamo, kay an Ginhadian han langit hirani na.”+18 Han naglalakat hiya ha ligid han Dagat han Galilea, nakita niya an duha nga magbugto, hi Simon nga gintatawag nga Pedro+ ngan hi Andres nga iya bugto, nga nag-iitsa hin pukot ha dagat, kay mga parapangisda hira.+19 Ngan nagsiring hiya ha ira: “Sunod kamo ha akon, ngan hihimoon ko kamo nga mga parapangisda hin mga tawo.”+20 Ginbayaan dayon nira an ira mga pukot ngan sinunod ha iya.+21 Samtang nagpapadayon hiya ha paglakat tikang didto, nakita niya an duha pa nga magbugto, hi Santiago nga anak ni Zebedeo ngan hi Juan nga iya bugto.+ Nakadto hira ha sakayan kaupod ni Zebedeo nga ira tatay, nga naghuhukot han gisi han ira mga pukot, ngan gintawag niya hira.+22 Ginbayaan dayon nira an sakayan ngan an ira tatay ngan sinunod ha iya.23 Katapos, ginlibot niya an bug-os nga Galilea,+ nga nagtututdo ha ira mga sinagoga+ ngan nagsasangyaw han maopay nga sumat han Ginhadian ngan nagtatambal han tagsa nga klase hin sakit ngan han tagsa nga klase hin balatian han mga tawo.+24 Ngan an sumat mahitungod ha iya nakaabot ha bug-os nga Sirya, ngan gindara nira ha iya an ngatanan nga nag-aantos hin magkalain-lain nga mga sakit ngan duro nga mga kaul-ol,+ adton ginsaniban hin demonyo,+ may epilepsi,+ ngan paralisado, ngan gintambal niya hira.25 Salit damu gud nga tawo an sinunod ha iya tikang ha Galilea, ha Decapolis,* ha Jerusalem, ha Judea, ngan ha tabok han Jordan.


text:
San Julian, Eastern Samar
An San Julian usa nga ikalima nga klase nga bungto ha lalawigan han Eastern Samar ha Sinirangan nga Kabisay-an ha Pilipinas. Sumala han 2000 census, mayda ini populasyon nga 12,383 ka tawo ha 2,571 nga panimalay.
Mga Baranggay[igliwat | Igliwat an wikitext]
An San Julian usa nga napulo kag unom (16) nga baranggay.
Mga Sumpay ha Gawas[igliwat | Igliwat an wikitext]
- Opisyal nga Websayt han San Julian, Eastern Samar Archived 2005-09-21 at the Wayback Machine.
- Websayt mahitungod han San Julian, Eastern Samar
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- Websayt para han mga taga San Julian Archived 2012-02-11 at the Wayback Machine.


text:
PALO, LEYTE – Ginkakabarak-an yana han Department Of Health Region 8 an paghataas han porsyento han kaso han animal bite ngan namamatay ha bug-os nga rehiyon.
Dida han nakalabay nga tuig, 13 an nakagat hin ayam ha bug-os nga Rehiyon Otso an namatay. Ngan yana nga tuig, 2 na an naitala nga namatay matapos an duha ka-bulan han Enero ngan Pebrero 2018.
An mga biktima dida han nakalabay nga tuig in duha nga taga Ormoc City, duha ha Lavezares, Northern Samar, duha ha Carigara, Tanauan ngan Baybay.
Yana nga tuig usa na liwat an namatay ha Lavezarez, Northern Samar ngan ha Kananga, Leyte.
Sumala kan Boyd Cerro, Regional Epidemiology and Surveillance Unit han DOH-8, an panuyuan yana han DOH nga tutukan an programa nga paghatag hin awareness ha mga katawhan ha paglikay ha rabies ngan an pagigin responsible nga pet owner.
Ha obserbasyon ha Department Of Health, an mga namamatay ha Eastern Visayas tungod han rabies in an mga waray magpabakuna matapos makagat.
Sumala kan Dr. Minerva Molon, Regional Director han DOH-8 nga damo nga mga hospital dinhi ha Rehiyon ilabi na dinhi ha Tacloban an mayada Animal Bite Centers.


text:
Lubao, Pampanga
An Lubao usa nga syahan nga klase nga bungto ha lalawigan han Pampanga, Pilipinas. Kilalado ini tungod hin bugas, tubo hin asukar, isda, ngan marol o sampaguita. Sumala han census han tuig 2000, mayda ini populasyon nga 125,699 ka tawo ha 23,446 nga mga panimalay.
Upod han mga kilalado nga tawo tikang ha Lubao an kasanhi nga Presidente nga hi Diosdado Macapagal ngan an yana nga Presidente nga hi Gloria Macapagal-Arroyo. Iba nga mga sikat nga mga taga-Lubao amo an magturutdo nga hi Alejandro Quiboloy, an mga artista ha pelikula nga hira Rogelio ngan Jaime dela Rosa, an direktor hin pelikula nga hi Gregorio Fernandez ngan an Huk kumander nga hi Silvestre Liwanag alias "Linda Bie", ngan an tycoon hin panhuygo nga hi Bong Pineda.
Mga baranggay[igliwat | Igliwat an wikitext]
An Lubao ginbahin ngadto hin kap-atan kag upat (44) nga mga baranggay.
Mga kiritaon hin turista[igliwat | Igliwat an wikitext]
- Katedral han San Agustin
- Museo Parroko han San Agustin
- Balay nga Natawhan ni Diosdado Macapagal
- M. Pineda Sports Complex
- Simbahan han Baraan nga Krus (Holy Cross Church), Santa Cruz
Mga sumpay ha gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- eK! - electronic Kabalen: a Pampanga-based Kapampangan journal of ideas


text:
Isumat.com/7:20AM, July 28, 2020
15 an bag-o nga natapnan han COVID-19 ha Eastern Visayas ngan usa ha ira in health worker, sumala han gibabag-uhi nga report han DOH Regional Office kakulop (Hulyo 27, 2020).
Subay han pahayag han LGU-Calbayog City, an health worker in residente han syudad. Hiya in 48-anyos nga babaye. Waray igsumat han LGU kun hain nga hospital o health center nagtatrabaho an nasabi nga pasyente. Labot la han health worker, mayda bag-o nga upat nga kaso ha Calbayog ug hira in mga Locally Stranded Individuals tikang ha Tondo, Pasay, Laguna ngan Marikina. Dida han 24 nga nagpositibo dida han syudad, 15 na an naka-recover ngan 9 an active cases.
Ha Probinsya han Leyte, ngatanan mga LSI an bag-o nga nagkatatapnan han virus. An mga bungto nga nagkaada hin bag-o nga Positive Cases amo an Kananga, Villaba, Merida, Capoocan, Hindang, Carigara, Barugo ngan Inopacan. Tikang ha Cebu, Mandaue, Quezon City, ngan Manila an nasabi nga mga LSI.
An Tacloban City in may bag-o nga natapnan pinaagi hin 60-anyos nga lalaki tikang ha Batangas.
Hapagkayana, umabot na ha 822 an nagin COVID Positive ha Sinirangan Bisayas ngan 650 (79%) an naka-recover. An Active Cases in aada ha 169 ngan nagpapabilin nga tulo an namatay. Waray nahipatik nga naka-recover nga pasyente kakulop.
Dida han mga natapnan, 584 (71%) an mga Locally Stranded Individuals.#


text:
Pinamalayan
An Pinamalayan usa nga ikaduha nga klase nga bungto ha lalawigan han Oriental Mindoro, Pilipinas. Sumala han census han tuig 2000, mayda ini populasyon nga 72,951 ka tawo ha 14,326 nga mga panimalay.
Mga baranggayIgliwat
An Pinamalayan ginbahin ngadto hin katloan kag pito (37) nga mga baranggay.
Mga sumpay ha gawasIgliwat
- Opisyal nga websayt han Bungto han Pinamalayan
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Isumat.com/Marso 16, 2022
Maatubang hin kaso kasumpay han pagbaligya hin iligal nga droga an nangungulo han Liga ng mga Barangay ha Matalom, Leyte.
Ini in katapos la madakpan an nasabi nga Barangay Chairman ginkilala nga hi Rogelio Dano, 53 anyos, alias Elmer. Hiya an kapitan han Brgy Sta Fe ngan ABC President han mao nga bungto.
Nadakop gihapon dida han buy-bust an iya kaupod nga hi Cesario Lambujon, 35 anyos ngan residente han nasabi nga barangay.
Na-aresto hira Dano ngan Lambujan dida han operasyon han mga personales han Bato ngan Matalom PNP Stations. An operasyon in gindumara pasado alas 7 han gab-i, Marso 15, 2022 ha Baywalk Area han Bato, Leyte.
Ginkokonsiderar han mga otoridad nga High Value Target an nasabi nga barangay kapitan.
Dida han pag-alinsusunod han Isumat.com han naglabay nga panhitabo kan Dano, nasabtan nga hadton Abril 11, 2019, an iya balay ha Matalom in ginpa-arakan hin bala hin waray panhikilal-i nga mga suspetsado.
Nadanyos an sliding door han ira balay sugad man an ira sarakyan nga nakaparada nga nagka-iigo hin punglo.
Waray naman nasamad o naawat an kinabuhi nga tawo dida han insidente. Tobtob yana, waray na impormasyon kun ano an natabo han nasabi nga insidente. # (with reports from Balita Aksyon Solusyon and Sunstar)


text:
Capesterre-Belle-Eau
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Capesterre-Belle-Eau amo in usa ka komyun ha tabok-han-dagat nga departamento ngan rehiyon han Guadeloupe ha nasod han Fransya.
- Pages with non-numeric formatnum arguments
- Angay ighubad
- Articles with short description
- Pages using deprecated image syntax
- Mga pakli nga nagamit han infobox Franses komyun hin mga waray masabtan nga mga parameter
- Mga barasahon han Fransya nga nakinahanglan hin pagmantener
- Mga turók
- Mga komyun han Guadeloupe


text:
Ananda Mahidol
Hi Ananda Mahidol (Thai: พระบาทสมเด็จพระปรเมนทรมหาอานันทมหิดล; rtgs: Ananthamahidon; 20 Septyembre 1925 – 9 Hunyo 1946) amo an ikawaló nga monarka han Thailand tikang han Chakri nga dinastiya komo Rama VIII. Hadto nga panahon nga ginkilala hiyá nga hadì han Nasodnon nga Katitirok han Marso 1935, siyam-ka-tuig nga batà hiyá nga naukoy ha Swiza. Binmalik hiyá ha Thailand han Disyembre 1945, pero mga unom ka bulan tikang hini han Hunyo 1946, nabilngan hiyá nga patay nga ginpusil ha iya higdaan. Bisan man kun ginhuhanhuna anay nga aksidente ini, an iya kamatayan gindeterminar hin mga medical examiner nga tinuyo nga pagpatay o murder, ngan tulo nga mga royal page ginbitay katapos hin mga diri-regular nga mga trial. An misteryoso nga mga sirkumstansya nga napalibot han iya kamatayan nagin durot hin damo nga kontrobersya.
Ngaran[igliwat | Igliwat an wikitext]
It "Ananda Mahidol" (Thai: อานันทมหิดล) uusá là nga pulong ha Thai ngan amo it iya ngaran. An iya batâ o tío nga hi Hadi Vajiravudh, nagpadara hin telegrama dida han 13 Oktubre 1925 nga naghatag ha iya hini nga ngaran. Ginluluwas ini nga "Ananta Mahidon" ngan nangangahulogan nga "an kalipay ni Mahidol" (an iya amay). Han pagkapot niya han ranggo ha pagkatawo nga "mom chao"—an gihamuboi nga ranggo hin mga prinsipe nga Thai—ginmamit hiyá han apelyido nga "Mahidol", an ngaran han iya amay. An iya bug-os nga ngaran ngan título sugad man, amo an, "Mom Chao Ananda Mahidol Mahidol" (Thai: หม่อมเจ้าอานันทมหิดล มหิดล). An iya bug-os nga royal nga ngaran amo an "Phra Bat Somdet Phra Poramenthra Maha Ananda Mahidol Phra Atthama Ramathibodindara" (Thai: พระบาทสมเด็จพระปรเมนทรมหาอานันทมหิดลฯ พระอัฐมรามาธิบดินทร); RTGS: —Ananthamahidon Phra Atthamaramathibodin), o kundi man "Rama VIII".
Mga sumpay ha gawas[igliwat | Igliwat an wikitext]
- Bowring, Philip (10 Pebrero 2005). "The Revolutionary King". International Herald Tribune. Ginhipos tikang han orihinal han 20 Agosto 2007.
- Newspaper clippings about Ananda Mahidol dida han 20th Century Press Archives han ZBW


text:
Parumbaay hit mga awto
An Parumbaay hit mga awto usa nga paugnat hit kusog nga nanginginlabot hin paunahay ngan palaksiay hin mga awto para hit kompetisyon.
Haros la pakaimbento han awto, na-organisar an pipira ka klase hin parumbaay, nga an syahan nga naitala an ha tuig 1867. An kadam-an han unahan nga mga panhitabo in mga paseguraduhay han kalidad han makina, nga may pagpapatuyo nga ipakita nga hinin nga mga makina in praktikal nga butang hin panakayan, ngan ha uruurhi, nagin paagi ini han mga magkakompetensya hin paraghimo hin awto nga igdemonstrar an ira mga makina. Han dekada nga 1930, nagtikang umuswag an mga pinaurog nga panparumba nga mga awto.
Yana, damo kalain iton mga kategorya, an tagsa tagsa may durudilain nga mga pamalakat ngan surundan.


text:
The Tower of Babel (Genesis 11: 1-9)
Wáray-Wáray
An Torre nga Babel
- Ngan an bug-os nga tuna may uusa la an pinolongan.
- Ngan nahanabu, nga han ira paglinakat tipasinirangan, nakaagi hira hin usa nga kapatagan ha tuna ha Sinar; ngan hira nagukoy didto.
- Ngan hira nagsiring ha usa kag usa: Kadi, paghimo kita hin baldosa, ngan lutoa ta ito hin maopay. Ngan hira nagkaada baldosa nga bato, ngan nagkaada hira lapok nga pangnguta.
- Ngan hira siniring: Kadi, pagtukud kita hin bungto, ngan hin baluarte, nga aniya ugbusan maabut ha langit, ngan paghimo kita hin ngaran, basi diri kita pagsarangon ha kahigrayo-an ha bawbaw han bug-os nga tuna.
- Ngan hi Jehova linusad ha pagtan-aw han bungto ngan han torre, nga kanan mga anak han mga tawo gintukud.
- Ngan hi Jehova siniring: Iini, hira urusa nga katawohan, ngan hira ngatanan may uusa la an yinaknan: ngan amo ini an gintikangan pagbuhat nira; ngan yana waray makakapugong ha ira, sugad han ira tuyo pagbuhaton.
- Kadi, panlusad kita, ngan didto lipongan naton an ira yinaknan, nga basi hira diri sumabut an usa han kanan iba pinolongan.
- Sanglit ginpasarang hira ni Jehova ha kahigrayo-an tikang hadto ha bawbaw han tuna; ngan ira binayaan an pagtukud han bungto.
- Busa an ngaran hito gintawag Babel; kay ginlipong didto ni Jehova an yinaknan han ngatanan nga tuna: ngan tikang didto ginpasarang hira ni Jehova ha Kahigrayo-an ha bawbaw han tuna.
Source: An Baraan na Kasuratan. The Holy Bible in the Samarenyo language of the Philippines. Philippine Bible Society, 1984
Contributed by Wolfgang Kuhl
Information about Waray-Waray |
Tower of Babel
Tower of Babel in Philippine languages
Ata Manobo,
Balangao,
Bantoanon,
Bikol,
Bontoc,
Cebuano,
Cuyono,
Hiligaynon,
Iloko,
Ifugao,
Isnag,
Itawis,
Kagayanen,
Kankanaey,
Kapampangan,
Keley-i,
Kinaray-a,
Malaweg,
Maranao,
Matigsalug Manobo,
Pangasinan,
Pangutaran Sama,
Sarangani Blaan,
Sarangani Manobo,
Southern Kalinga,
Tagabawà,
Tagalog,
Tagbanwa,
Tuwali,
Waray-Waray,
Western Bukidnon
Other Tower of Babel translations
By language |
By language family
[top]
Why not share this page:
If you like this site and find it useful, you can support it by making a donation via PayPal or Patreon, or by contributing in other ways. Omniglot is how I make my living.
Note: all links on this site to Amazon.com, Amazon.co.uk and Amazon.fr are affiliate links. This means I earn a commission if you click on any of them and buy something. So by clicking on these links you can help to support this site.
[top]


text:
Duha nga empleyado han National Food Authority-Regional Office an nahipaslak ha selda ngan posible umatubang hin kaso dara han gin-aalegar nga deri maupay nga pamatasan nga ira iginpakita ha checkpoint ug ha atubangan mismo ni Mayor Macel Avestruz han Barugo, Leyte.
Dida han impormasyon tikang ha Barugo Municipal Police Station, ginkilala an mga NFA personnel nga hira Jaime Indita, 46 anyos, NFA truck driver; ngan hi Karyll Basea, 30 anyos, NFA Grains Operation Assistant I. Hira ngaduha in mga residente han Brgy. Baybay, Carigara, Leyte.
Sumala han report, kanina han aga hira Indita ngan Basea in sakay han kanan NFA service vehicle nga may plate Number SHP 218 ngan masulod unta hira ha Barugo kay mayda daw nira kukuhaon didto han bungto. Pero dida han checkpoint ha Brgy. Can-omantag, igin-alegar nga nagin arogante an gi-os ngan panmulong han duha. Ginpapaki-anhan hira han kapulisan kun ano an ira toyo ug an ira mga dokumento, pero sugad-sugad nga waray hira magkakasarabot mahitungod han prosedemiento ha checkpoint.
Dara hini, ginsagdunan han checkpoint personnel an duha nga pumakadto ha munsipyo para igka-istorya hi Mayor Avestruz ngan matuhay an isyu dida han checkpoint. Subay pa han report, pag-abot han duha ha municipal hall, naghitaas pa an ira boses ngan ginkukustyon nira an pamaagi han LGU han Working Pass Policy. Ini nga ira mga aksyon ngan pamulong in dida mismo han presensya ni Avestruz ngan pira nga empleyado han muncipyo.
Han makapamuhay-puhay na an duha, dida pala nira nasabtan nga an ira kaatubang amo na mismo an alkalde han bungto. Dara daw nga deri nira kilalado an mayor, nakahimo hira hin pagsiyagit ngan makagyakan hin deri maupay nga mga pamulong. Dida hini, gin-angkon han mga suspetsado nga deri hira nakilala kan Avestruz ngan mayda la unta nira kukuhaon ha Barugo.
Kadagmitan nga ginkustudiya han Barugo PNP hira Indita ngan Basea ngan gin-aandam na an kaangayan nga kaso nga posible igsalawad kontra ha ira. #
(Posted 2:45 PM, March 31, 2020)


text:
PAKIANA 12
Ano an Aton Paglaom Para ha mga Patay?
“Ayaw kamo kahipausa hini, kay maabot an oras nga an ngatanan nga aadto ha handumanan nga mga lubnganan makakabati han iya tingog ngan magawas.”
“Magkakaada pagkabanhaw han mga magtadong ngan han mga diri magtadong.”
“Nakita ko an mga patay, an mga prominente ngan an mga ubos, nga naninindog ha atubangan han trono, ngan may ginbuklad nga mga linukot nga basahon. Pero may usa pa nga linukot nga basahon nga ginbuklad; ito an linukot nga basahon han kinabuhi. An mga patay ginhukman sumala ha mga butang nga nakasurat ha mga linukot nga basahon uyon ha ira mga buhat. Ngan iginhatag han dagat an mga patay nga aada hito, ngan iginhatag han kamatayon ngan han Lubnganan an mga patay nga aada hito, ngan ginhukman an kada tagsa ha ira uyon ha ira mga buhat.”


text:
Almeria, Biliran
An Almeria (ha Kinatsila Almería) usa nga ikalima nga klase nga bungto ha lalawigan han Biliran ha Sinirangan nga Kabisay-an nga rehiyon ha Pilipinas. Ada ini nahimutangan ha katundan nga dapit han probinsya. Sinugboanon an lumad nga yinaknan hini. Sumala han 2000 census, an populasyon hin 13,854 ka tawo ha 2,886 nga panimalay.
Mga Baranggay[igliwat | Igliwat an wikitext]
An Almeria mayda napulo kag tulo (13) nga baranggay.
- Caucab
- Iyosan
- Jamorawon
- Lo-ok
- Matanga
- Pili
- Poblacion
- Pulang Bato
- Salangi
- Sampao
- Tabunan
- Talahid
- Tamarindo
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information
- BiliranIsland.com


text:
Daku nga grupo nakasul-ot hin busag nga higlaba nga mga bado (9-17)
7 Katapos hini, nakakita ako hin upat nga anghel nga naninindog ha upat nga eskina han tuna, nga ginpupugngan hin maopay an upat nga hangin han tuna, basi waray hangin nga humuyop ha tuna o ha dagat o ha bisan ano nga kahoy.2 Ngan nakita ko an usa pa nga anghel nga nasaka tikang ha sinirangan,* nga may selyo han buhi nga Dios; ngan iya ginsidngan ha daku nga tingog an upat nga anghel nga gintagan hin awtoridad ha pagdaot han tuna ngan han dagat,3 nga nasiring: “Ayaw pagdaota an tuna o an dagat o an mga kahoy, tubtob nga matapos namon an pagselyo+ ha mga uripon han aton Dios ha ira agtang.”+4 Ngan nabatian ko nga an kadamu han mga ginselyohan 144,000,+ nga ginselyohan tikang ha tagsa nga tribo han mga anak ni Israel:+5 Tikang ha tribo ni Juda 12,000 an ginselyohan;tikang ha tribo ni Ruben 12,000;tikang ha tribo ni Gad 12,000;6 tikang ha tribo ni Aser 12,000;tikang ha tribo ni Neptali 12,000;tikang ha tribo ni Manases+ 12,000;7 tikang ha tribo ni Simeon 12,000;tikang ha tribo ni Levi 12,000;tikang ha tribo ni Isacar 12,000;8 tikang ha tribo ni Zebulon 12,000;tikang ha tribo ni Jose 12,000;tikang ha tribo ni Benjamin 12,000 an ginselyohan.9 Katapos hini nakita ko, ngan kitaa! usa nga daku nga grupo, nga waray tawo nga makaihap, tikang ha ngatanan nga nasud ngan mga tribo ngan mga katawohan ngan mga pinulongan,*+ nga natindog ha atubangan han trono ngan ha atubangan han Kordero, nga nakasul-ot hin busag nga higlaba nga mga bado;+ ngan may mga palwa han palma ha ira mga kamot.+10 Ngan padayon hira nga naguliat ha daku nga tingog, nga nasiring: “An katalwasan utang naton ha aton Dios, nga nalingkod ha trono,+ ngan ha Kordero.”+11 An ngatanan nga anghel natindog ha palibot han trono ngan an mga tigurang+ ngan an upat nga buhi nga linarang, ngan linuhod hira nga nahapa ha atubangan han trono ngan nagsingba ha Dios,12 nga nasiring: “Amen! An pagdayaw ngan an himaya ngan an kinaadman ngan an pagpasalamat ngan an dungog ngan an gahum ngan an kusog ngadto ha aton Dios ha kadayonan, oo ha kadayonan.+ Amen.”13 Usa han mga tigurang an nagsiring ha akon: “Ini nga mga nakasul-ot hin busag nga higlaba nga mga bado,+ hin-o hira ngan diin hira tikang?”14 Binaton dayon ako ha iya: “Ginoo ko, ikaw an maaram.” Ngan nagsiring hiya ha akon: “Ini hira an mga nakatalwas ha daku nga kasakitan,+ ngan ira ginlabhan an ira higlaba nga mga bado ngan ginpabusag ito ha dugo han Kordero.+15 Ito an hinungdan nga aada hira ha atubangan han trono han Dios, ngan nagbubuhat hira hin sagrado nga pag-alagad ha iya ha adlaw ngan gab-i ha iya templo; ngan Hiya nga nalingkod ha trono+ magbubuklad han iya tolda ha bawbaw nira.+16 Diri na gud hira gugutumon, diri na gud liwat uuhawon, diri liwat makakadaot ha ira an adlaw, diri liwat makakadaot an bisan ano nga sobra nga kapaso,+17 kay an Kordero,+ nga aada ha butnga* han trono, mag-aataman* ha ira+ ngan maggigiya ha ira ngadto ha mga burabod han tubig han kinabuhi.+ Ngan papahiron han Dios an ngatanan nga luha ha ira mga mata.”+


text:
Sogod, Sugbo
An Sogod usa nga ika-upat nga klase nga bungto ha lalawigan o probinsya han Sugbo o Cebu, ha Butnga nga Kabisay-an nga rehiyon han Kabisay-an ha Pilipinas. Sumala han census han tuig 2000, mayda ini populasyon nga 27,432 nga tawo ha 5,846 nga panimalay.
Mga Baranggay[igliwat | Igliwat an wikitext]
An Sogod ginbahin ngadto hin napulo kag walo (18) nga baranggay.
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Nasodnon nga Awit han Pilipinas
An Lupang Hinirang (ha literal nga Winaray: Pinilì nga Tuna) amo an Nasodnon nga Awit han Pilipinas. An musika hini ginkumposo ni Julián Felipe ngan an mga laray hini ginsurat anay ha Kinatsila ni José Palma han siday nga Filipinas o Patria Adorada. An opisyal nga Winaray nga titulo hini Minahal nga Tuna tikang han incipit han Winaray nga bersyon han kanta nga ginhimo ni Iluminado Lucente. An Tinag-alog nga titulo nga Lupang Hinirang tikang han syahan nga laray han ikaduha nga garay han awit
An Lupang Hinirang amo an Tinag-alog ngan opisyal nga kahubad han awit. An Tinag-alog nga bersyon amo la an gintutugot ha Pilipinas sumala han Republic Act 8491.
Orihinal nga laray ha Kinatsila[igliwat | Igliwat an wikitext]
Ini an orihinal nga laray ni José Palma ha Kinatsila. An orihinal nga titulo han siday Filipinas.
Tierra adorada
hija del sol de Oriente,
su fuego ardiente
en ti latiendo está.
¡Tierra de amores!
del heroísmo cuna,
los invasores
no te hollarán jamás.
En tu azul cielo, en tus auras,
en tus montes y en tu mar
esplende y late el poema
de tu amada libertad.
Tu pabellón, que en las lides
la victoria iluminó,
no verá nunca apagados
sus estrellas ni su sol.
Tierra de dichas, de sol y amores,
en tu regazo dulce es vivir;
es una gloria para tus hijos,
cuando te ofenden, por ti morir.
Iningles nga bersyon[igliwat | Igliwat an wikitext]
Ini nga kahubad ginhimo ni Senador Camilo Osias ngan Mary A. Lane ngan ginhimo ini nga opisyal ha balaod han Kongreso han Pilipinas han 1938.
Land of the morning,
Child of the sun returning,
With fervor burning
Thee do our souls adore.
Land dear and holy,
Cradle of noble heroes.
Ne'er shall invaders
Trample thy sacred shore.
Ever within thy skies and through thy clouds,
And o'er thy hills and sea,
Do we behold the radiance
Feel the throb of glorious liberty.
Thy banner, dear to all our hearts
Its sun and star alight
O never shall its shining field
Be dimmed by tyrants might.
Beautiful land of love, O land of light,
In thine embrace 'tis rapture to lie;
But it is glory ever, when thou art wronged
for us, thy sons to suffer and die.
Tinag-alog ngan opisyal nga laray[igliwat | Igliwat an wikitext]
An Tinag-alog nga bersyon nga ginagamit yana tikang han 1958 ngan nagkaada han yana-nga-kahimo han dekada han mga 1960. Ini là nga bersyon an ginkikilala ha balaod han Pilipinas sumala han Republic Act 8491.
Bayang magiliw,
Perlas ng Silanganan
Alab ng puso,
Sa Dibdib mo’y buhay.
Lupang Hinirang,
Duyan ka ng magiting,
Sa manlulupig,
Di ka pasisiil.
Sa dagat at bundok,
Sa simoy at sa langit mong bughaw,
May dilag ang tula,
At awit sa paglayang minamahal.
Ang kislap ng watawat mo’y
Tagumpay na nagniningning,
Ang bituin at araw niya,
Kailan pa ma’y di magdidilim,
Lupa ng araw ng luwalhati’t pagsinta,
Buhay ay langit sa piling mo,
Aming ligaya na pag may mang-aapi,
Ang mamatay ng dahil sa iyo.
Winaray nga bersyon[igliwat | Igliwat an wikitext]
Hi Iluminado Lucente naghubad han Nasodnon nga Awit ngadto ha Winaray tikang han orihinal nga Kinatsila. An mga laray ha Winaray ada ha ubos.
Minahal nga tuna,
mutya ha Sidlanganan,
San adlaw alpanan
han iya kapaso;
Tuna han higugma,
puyot han kabantogan,
di' lulupigan
magpasipara ha im'.
Ha mga langit, kabukiran
ngan ha dagat sugad man,
hayag ngan buhi kasidayan
han katalwasan nga minahal;
An matahom nga im' bandera
nakapawa nga gayud
ha pag-awayan panlimbasog
bas' matadong 'say magdaog
Tuna han lipay, lamrag ngan gugma,
'Say kapoy-anan, matam-is ungod;
Ngan halad namon an kinabuhi,
kun pasipad-an an imo dungog.
Mga sumpay ha gawas[igliwat | Igliwat an wikitext]
- Mga dirudilain nga mga bersyon han Nasodnon nga Awit han Pilipinas
- Pilipinas: Lupang Hinirang – Audio han nasodnon nga awit han Pilipinas, upod in impormasyon ngan mga laray
- Philippine studies – Historical notes: The Philippine National Anthem
- Philippine–American war – Arnaldo Dumindin
- Lupang Hinirang han ABS-CBN ha YouTube


text:
Perlis
An Perlis (ha Jawi ﭬﺮليس) [1], amo an gigamayi nga estado o negeri ha Malaysia. Nahamutang ini ha amihanan nga dapit han katundan nga labnasan han Peninsular nga Malaysia ngan sapit ini han mga lalawigan han Satun ngan Songkhla han Thailand ha amihanan nga linea.
An Perlis mayda populasyon nga 210,000. An etniko nga komposisyon para han tuig 2000 ha Perlis amo an: Malay (174,805 o 79.74%), Intsik (21,058 o 9.6%), Indio (2,658 or 1.21%) ngan mga iba (20,690 or 9.45%).
An kapital han Perlis amo an Kangar ngan an kapital-nga-hadi-anon amo an Arau. An Padang Besar ha linea han Malaysia-Thailand usa liwat nga importante nga bungto. An main nga puerto amo an gamay nga barrio han Kuala Perlis, nga nasumpay ngadto han Isla han Langkawi.
Mga reperensya[igliwat | Igliwat an wikitext]
- ↑ The Constitution of Perlis


text:
Isumat.com/9:40AM, May 30, 2020
Hul-os na an pangandaman han syudad han Ormoc tungod han nakatalaan nga pag-abot yana nga aga (Mayo 30) hin 113 nga mga na-stranded ha Cebu dara han lockdown.
Subay han report nga nakuha han Isumat.com, ini nga grupo an tinatawag nga Locally Stranded Indivicuals (LSI) ug deri ini ha ilarum han Balik-Probinsya ngan deri gihapon OFWs. Mga Ormocanon hira nga na-abtan la han lockdown ha Cebu.
An barko han Roble Shipping kun diin sakay ini nga katawhan, in lumakat ha Cebu kagab-i ngan yana nga aga an schedule han pag-abot ha Ormoc.
Ginseguro naman han Ormoc City Government nga igpasunod an ira mga guidelines basi kalikyan an pagsarang han corona virus labi na nga damo an natapnan han kagaw ha Cebu. Antis hira sumakay han barko, iginpa-ilarum hira han Rapid Testing ug ngatanan negatibo an resulta.
Ini amo an 1st batch han mga Ormocanon nga makaka-uli tikang ha Cebu. 48 ha ira an igka-kwarentina ha usa nga hotel samtang an iba in dadad-on ha Ligtas Covid Center para han duha ka semana nga kwarentina.
Ha luyo nga bahin, tinikangan hiton Hunyo 1, bubulkason na an liquor ban ha Ormoc City. Pero ginklaro ni Mayor Richard Gomez nga an pag-inom in deri puede ha pampubliko nga lugar. # (KEVIN SIOSANA)


text:
Mga orihinal nga taga Brgy. 97 makakatilaw na hin gi-tubigi
Mga orihinal nga taga Brgy. 97 makakatilaw na hin gi-tubigiJune 9, 2021 No Comments on Mga orihinal nga taga Brgy. 97 makakatilaw na hin gi-tubigi
Tacloban City, Philippines – “Tikang han akon ka bata, waray gud kami dinhi ha Cabalawan makatilaw hin tubig tikang ha LMWD. Puro la tikang ha bomba ngan bubon”.
Ini an pulong ni Brgy. Kapitan Lito P. Balangbang han Brgy. 97 Cabalawan ha Norte Tacloban. Yana hi Kapitan Balangbang in sobra 50 anyos na an edad.
Kundi yana, siring ni Kapitan, hirani na an kamatuoran nga hira pirmi na makakagamit hin tubig tikang han ira gripo ha kada balay, ha panahon nga matima na ini nga paglinya han tubig ha ira barangay.
Ini yana nga gintratrabaho, siring ni Kapitan, in para na han mga orihinal nga mga molupyo han Brgy. 97, kay iba man la an para han mga pabahay.
Sumala kan Kapitan Balangbang, ha iya pakighimangraw kan Engr. Cabriana han PrimeWater Leyte Metro ( anay LMWD), magbubutang nala anay hin kumon nga public faucet o gripo ha ira main barangay komo temporaryo nga surok han tubig, samtang gintratrabaho an mga linya han tubo ha ira barangay.
Sige na yana iton sinukol-sukol han mga taga PrimeWater ha mga lugar kun diin iplaplastar an mga tubo, ngan masunod an panlinya tikadto han kada tagsa nga balay upod na an kontador.
Ha ngaran han mga taga Barangay dako gud an pasalamat ni Kap. Balangbang ha City government of Tacloban ngan PrimeWater para hini nga maupay nga development haira barangay.
M. Padernos/CIO


text:
Waray-Waray News: Inprastraktura nga mga proyekto san Super Regions matatapos san tuig 2010 – Ebdane
by Ailene N. Diaz
Manila (27 October) -- Si Public Works and Highways Secretary Hermogenes Ebdane,Jr. nagpatapod kahapon nga ngatanan nga Super Regions nga prayoridad nga proyekto san infrastructure development nga gin pasamwak san Presidente Gloria Macapagal Arroyo durante san kanya State of Nation Address (SONA) in matatapos antes an 2010.
Nagbase si Ebdane sa kanya pagpatapod san kamatuoran nga an Department of Public Works and Highway (DPWH) in nakatapos na sin maabot singkwenta (50%) porsiento san Super Regions nga proyekto pan inprastratura.
"Kami nakatangpos sin maabot singkwenta (50%) porsiento tikang ini gintikangan san tuig 2001. Ini an ginpahamtang ni Ebdane durante san "Cabinet Speaks" nga programa nga gindudumara ni Press Undersecretary Martin Crisostomo ngan special guest co-host Rocky Ignacio san NBN Channel 4.
"An ngatanan nga proyekto pan inprastraktura in aabrehan san urhi na nga bulan san tuig 2009 ngan ini bug-os nga matatapos san temprano pa san 2010," patapod ni Ebdane. (PIA-Northern Samar) [top]


text:
Lafayette
Iton Lafayette poyde tinmudlok ha:
Mga lugar[igliwat | Igliwat an wikitext]
Estados Unidos[igliwat | Igliwat an wikitext]
- LaFayette, Alabama, usa ka syudad ha estado han Alabama, Estados Unidos.
- Lafayette, California, usa ka syudad ha estado han California, Estados Unidos.
- Lafayette, Colorado, usa ka syudad ha estado han Colorado, Estados Unidos.
- LaFayette, Georgia, usa ka syudad ha estado han Georgia, Estados Unidos.
- Lafayette, Indiana, usa ka syudad ha estado han Indiana, Estados Unidos.
- Lafayette, Louisiana, uska parokya ha estado han Louisiana, Estados Unidos.
- Lafayette, Tennessee, usa ka syudad ha estado han Tennessee, Estados Unidos.


text:
19 Katapos hini, nakabati ako hin sugad hin daku nga tingog han usa nga daku nga grupo ha langit. Nagsiring hira: “Dayawa hi Jah!*+ An katalwasan ngan an himaya ngan an gahum kanan aton Dios,2 tungod kay an iya mga paghukom tinuod ngan matadong.+ Kay nagpadapat hiya hin paghukom ha gamhanan nga hostes nga naglimbong han tuna pinaagi han iya seksuwal nga imoralidad,* ngan iginbulos niya an dugo han iya mga uripon nga nakada ha mga kamot han hostes.”*+3 Ngan ha ikaduha nga higayon nagsiring dayon hira: “Dayawa hi Jah!*+ Ngan an aso nga tikang ha iya padayon nga nagtitipaigbaw ha kadayonan, oo ha kadayonan.”+4 Ngan an 24 nga tigurang+ ngan an upat nga buhi nga linarang+ linuhod nga nahapa ngan nagsingba ha Dios nga nalingkod ha trono ngan nagsiring: “Amen! Dayawa hi Jah!”*+5 Sugad man, may tingog tikang ha trono ngan nagsiring: “Dayawa an aton Dios, ngatanan kamo nga iya uripon+ nga nahahadlok ha iya, an mga ubos ngan an mga prominente.”+6 Ngan may nabatian ako nga pariho hin tingog han usa nga daku nga grupo ngan pariho han aringasa han damu nga katubigan ngan pariho han tunog han magkusog nga mga dalugdog. Nagsiring hira: “Dayawa hi Jah,*+ kay hi Jehova* nga aton Dios, an Makagarahum-ha-ngatanan,+ nagtikang na pagmando sugad nga hadi!+7 Magrayhak kita ngan malipay hinduro ngan maghimaya ha iya, kay inabot na an kasal han Kordero ngan an iya asawa nag-andam na han iya kalugaringon.8 Oo, gintugotan hiya nga magbado hin mainggat, malimpyo, maopay nga klase hin lino—kay an maopay nga klase hin lino nagrirepresentar han magtadong nga mga buhat han mga baraan.”+9 Ngan nasiring hiya ha akon, “Isurat ini: Malipayon an mga gin-imbitar ha panihapon ha kasal han Kordero.”+ Nasiring liwat hiya ha akon: “Ini an tinuod nga mga pulong han Dios.”10 Salit linuhod ako nga nahapa ha iya tiilan basi magsingba ha iya. Pero nasiring hiya ha akon: “Pagbantay! Ayaw ito buhata!+ Igkasi-uripon mo la ako ngan han imo kabugtoan nga may buruhaton nga pagpamatuod mahitungod kan Jesus.+ Singbaha an Dios!+ Kay an pagpamatuod mahitungod kan Jesus amo an katuyoan han mga tagna.”+11 Nakita ko nga naabrihan an langit, ngan kitaa! usa nga busag nga kabayo.+ Ngan an nasakay hito gintatawag nga Matinumanon+ ngan Tinuod,+ ngan naghuhukom hiya ngan nakikiggirra uyon ha katadongan.+12 An iya mga mata naglalaga nga kalayo,+ ngan ha iya ulo may damu nga korona.* May nakasurat ha iya nga ngaran nga waray bisan hin-o nga maaram kondi hiya la,13 ngan may sul-ot hiya nga pantungbaw nga bado nga namantsahan* hin dugo, ngan gintatawag hiya ha ngaran nga An Pulong+ han Dios.14 Sugad man, an mga hugpo ha langit nga nasakay ha busag nga mga kabayo nagsinunod ha iya, ngan nakabado hira hin busag, malimpyo, maopay nga klase hin lino.15 Ngan ha iya baba may nagawas nga matarom, hilaba nga espada+ nga gagamiton ha pag-atake ha mga nasud, ngan babantayan niya hira gamit an usa nga tungkod nga puthaw.+ Dugang pa, iya tatamaktamakan an purog-an nga panbino han kasina han kapungot han Dios nga Makagarahum-ha-ngatanan.+16 Ha iya pantungbaw nga bado, oo, ha iya paa, may-ada hiya ngaran nga nakasurat, Hadi han mga hadi ngan Ginoo han mga ginoo.+17 Nakita ko liwat an usa nga anghel nga natindog ha adlaw,* ngan ginuliat hiya ha daku nga tingog ngan nagsiring ha ngatanan nga tamsi nga nagkakalupad ha kabutngaan han langit ngan tuna:* “Kadi didi, pagtirirok kamo para ha daku nga panihapon han Dios,+18 basi niyo kaunon an unod han mga hadi ngan an unod han mga kumander han militar ngan an unod han magkusog nga kalalakin-an+ ngan an unod han mga kabayo ngan han mga sakay hito,+ ngan an unod han ngatanan, han mga tawo nga may kagawasan sugad man han mga uripon ngan han mga ubos ngan mga prominente.”19 Ngan nakita ko an mapintas nga hayop ngan an mga hadi ha tuna ngan an ira mga kasundalohan nga nagtirirok basi makiggirra ha iya nga nasakay ha kabayo ngan ha iya hugpo.+20 Ngan nadakop an mapintas nga hayop, ngan upod hito an buwa nga propeta+ nga nagbuhat ha atubangan hito han mga tigaman nga iya gin-gamit ha paglimbong ha mga nakakarawat han marka han mapintas nga hayop+ ngan ha mga nagsisingba ha imahen hito.+ Samtang buhi pa, iginlabog hira nga duha ha linaw nga kalayo nga naglalaga nga asupre.+21 Pero an iba pa ginpamatay pinaagi han hilaba nga espada nga ginawas ha baba han nasakay ha kabayo.+ Ngan an ngatanan nga tamsi nabusog han ira mga unod.+
Mga footnote
^ O “Hallelujah!” “Jah” an ginpahalipot nga porma han ngaran nga Jehova.


text:
A2
Mga Bahin Hini nga Edisyon
An Ingles nga Bag-o nga Kalibotan nga Hubad han Kristiano Griego nga Kasuratan iginrelis han 1950, ngan an kompleto nga Ingles nga Bag-o nga Kalibotan nga Hubad han Baraan nga Kasuratan iginpublikar han 1961. Tikang hito nga panahon, minilyon nga magbarasa ha sobra 150 nga yinaknan an nakapahimulos hini nga husto ngan masayon basahon nga hubad han Baraan nga Kasuratan tikang ha orihinal nga mga yinaknan.
An New World Bible Translation Committee natoo nga kinahanglan gumamit hin mga pulong nga makakabantad han kasingkasing han mga magbarasa yana. Tungod hito, ginsunod hini nga hubad an pipira nga prinsipyo may kalabotan ha estilo ngan bokabularyo basi makab-ot an masunod nga mga tumong:
Gumamit hin moderno ngan masayon masabtan nga mga pulong. Sugad la nga an orihinal nga Kasuratan naggamit hin mga pulong nga komon ha mga magbarasa, ini nga Waray-Waray nga hubad nangalimbasog nga gumamit hin moderno ngan natural nga mga pulong tubtob nga posible.
Ipatin-aw an mga termino ha Biblia. Iginpatin-aw an pipira nga Hebreo ngan Griego nga mga termino. Pananglitan, an Hebreo nga termino nga “Sheol” ngan an Griego nga termino nga “Hades” ginagamit ha Biblia basi magtudlok ha lubnganan han katawohan. Ito nga mga termino diri hinbabaroan han damu nga tawo. Ha iba nga mga bersyon iginhubad ini nga “kalibotan han mga patay,” nga naghahatag hin sayop nga ideya nga may-ada lugar diin napakadto an mga patay. (Eclesiastes 9:10) Salit ito nga mga termino ginsaliwnan han pulong nga iginpapasabot han mga parasurat han Biblia, an “Lubnganan.” An mga termino nga “Sheol” ngan “Hades” iginbutang ha mga footnote.—Salmo 16:10; Buhat 2:27.
Ha pipira nga Waray-Waray nga hubad han Biblia, an Hebreo nga pulong nga neʹphesh ngan an Griego nga pulong nga psy·kheʹ pirme iginhuhubad nga “kalag.” Tungod han damu nga sayop nga panhunahuna mahitungod ha kahulogan han pulong nga “kalag,” ito nga pagkahubad nakabulig ha magbarasa nga makita kon paonan-o gin-gamit han giniyahan nga mga parasurat han Biblia ito nga mga termino ha orihinal nga mga yinaknan. Depende ha konteksto, ito nga mga pulong puydi magtudlok ha (1) tawo, (2) kinabuhi han tawo, (3) buhi nga mga linarang, (4) hingyap ngan gana han tawo, o ha pipira nga kahimtang, (5) bisan ha patay nga mga indibiduwal. Pero tungod kay diri sugad hito an pagsabot han kadam-an ha pulong nga “kalag” ha Waray-Waray, gindesisyonan nga ihubad ini nga mga pulong tikang ha orihinal nga mga yinaknan sumala ha kahulogan hito, nga kasagaran na nga may footnote nga “O ‘kalag.’” (Pananglitan, kitaa an Genesis 1:20; 2:7; Levitico 19:28; Salmo 3:2; Proberbios 16:26; Mateo 6:25.) Pero ha pipira nga pasiday o kilala nga mga teksto, an pulong nga “kalag” padayon nga gin-gamit ha main text, nga may footnote nga nagtutugway ngadto ha Glossary o nagpapakita hin iba pa nga posible nga hubad.—Deuteronomio 6:5; Salmo 131:2; Proberbios 2:10; Mateo 22:37.
Sugad man, an pulong nga “kidney” gin-gamit kon nagtutudlok ha literal nga parte han lawas. Pero kon ginagamit ito ha simboliko nga paagi sugad han makikita ha Salmo 7:9 ngan 26:2 ngan ha Pahayag 2:23, iginhubad ha main text an karuyag ipasabot hito, nga amo an “pinakahilarom nga mga emosyon” o “gihilarumi nga mga panhunahuna,” ngan iginbutang ha footnote an literal nga ideya.
Pariho ha Hebreo ngan Griego, an Waray-Waray nga termino nga “kasingkasing” may-ada literal ngan simboliko nga kahulogan, salit kasagaran nga gin-gamit ito ha main text. Pero ha pipira nga konteksto nga diri klaro an kahulogan, iginhubad kon ano an karuyag ipasabot hito. Pananglitan, ha libro han Exodo, an termino nga “maaramon an kasingkasing” iginhubad nga “eksperto,” ngan iginbutang ha footnote an literal nga ideya. Pariho liwat an ginbuhat ha iba pa nga mga termino sugad han “tambok,” “unod,” ngan “sungay,” iginhubad ito uyon ha konteksto. (Salmo 73:7; Eclesiastes 5:6; Job 16:15) An pipira hini nga mga termino iginsaysay ha “Glossary han mga Termino han Biblia.”
An Griego nga pulong nga stau·rosʹ iginhubad nga “krus” ha damu nga bersyon. Pero ini nga Griego nga pulong nagtutudlok ha kahoy, o poste, sugad han gin-gamit han ginpatay hi Jesus. Salit hini nga hubad, an pulong nga “kahoy” an gin-gamit basi maipagawas an husto nga kahulogan hini nga Griego nga pulong.—Mateo 27:32; Juan 19:17.
Sugad man, ha pipira nga bersyon han Biblia an pulong nga Gehenna iginhubad nga “impyerno,” nga mahimo sabton hin sayop sugad nga naglalaga nga lugar han pagpasakit. (Mateo 5:22; Marcos 9:43; Lucas 12:5) Pero hini nga edisyon an orihinal nga pulong an gin-gamit ha main text, nga may footnote nga nagtutugway ha magbarasa ngadto ha Glossary, nga nagpapatin-aw kon ano an Gehenna.
Iba pa nga mga bahin hini nga edisyon:
Ini nga edisyon han Biblia may limitado nga kadamu han mga footnote, nga ginbahin-bahin ha masunod nga mga kategoriya:
“O” Iba nga mga paagi han paghubad han mga termino tikang ha Hebreo, Aramaico, o Griego nga naghahatag hin amo gihapon nga ideya.—Genesis 1:2, footnote ha “aktibo nga pwersa han Dios”; Josue 1:8, “mahinay nga tingog.”
“O posible nga” Iba nga mga paagi han paghubad han mga termino nga naghahatag hin iba nga ideya.—Genesis 21:6, “magtatawa kaupod ko”; Zacarias 14:21, “Canaanita.”
“Lit.” Pulong por pulong nga hubad tikang ha Hebreo, Aramaico, o Griego o an nangunguna nga kahulogan han termino ha orihinal nga yinaknan.—Genesis 30:22, “magburod hiya”; Exodo 32:9, “matig-a an ulo.”
Kahulogan ngan dugang nga impormasyon Kahulogan han mga ngaran (Genesis 3:17, “Adan”; Exodo 15:23, “Mara”); mga detalye mahitungod ha mga timbang ngan mga sukol (Genesis 6:15, “siko”); an gintutudlok han pronoun (Genesis 38:5, “hiya”); mapulsanon nga mga impormasyon ha Apendise ngan ha Glossary.—Genesis 37:35, “Lubnganan”; Mateo 5:22, “Gehenna.”
Ha unahan nga seksyon, nga may ulohan nga “Introduksyon ha Pulong han Dios,” makikita an nangunguna nga mga katutdoan nga mababasa ha Biblia. Katapos gud han ultimo nga libro han Biblia, ginsundan ito han “Lista han mga Libro han Biblia,” “Indise han mga Pulong ha Biblia,” ngan “Glossary han mga Termino han Biblia.” An Glossary nabulig ha magbarasa nga masabtan an pinili nga mga termino uyon ha espisipiko nga pagkagamit hito ha Biblia. Ha Apendise A makikita an masunod nga mga seksyon: “Mga Prinsipyo ha Paghubad han Biblia,” “ Mga Bahin Hini nga Edisyon,” “Kon Paonan-o Nakaabot ha Aton an Biblia,” “An Ngaran han Dios ha Hebreo nga Kasuratan,” “An Ngaran han Dios ha Kristiano Griego nga Kasuratan,” “Tsart: Mga Propeta Ngan mga Hadi han Juda Ngan han Israel,” ngan “Importante nga mga Hitabo ha Kinabuhi ni Jesus ha Tuna.” Ha Apendise B makikita an mga mapa, an mga tsart, ngan an iba pa nga mga impormasyon nga mapulsanon ha maduruto nga mga estudyante han Biblia.
Ha tinikangan han tagsa nga libro han Biblia, makikita an sumaryo han mga sulod han mga kapitulo hito, pati na an mga bersikulo nga may kalabotan hito, nga naghahatag ha magbarasa hin sumaryo han bug-os nga libro. Ha butnga nga kolum han tagsa nga pahina, makikita an mga marginal reference nga nagtutugway ngadto ha mga bersikulo han Biblia nga may kalabotan ha teksto.


text:
ORMOC CITY – Arestado han Ormoc City PNP an security guard ngan pedicab driver nga may kaso nga panlugos o rape.
Sumala han report tikang kan PSInsp. Salvador Po, Head han intelligence unit han Ormoc City PNP, ginkilala an mga suspek nga hira Erwin Labajo Calixtro, waray asawa, usa nga security guard han Born Legacy Agency ngan residente ha Brgy. Dolores ha Ormoc.
Ngan an pedicab driver naman in ginkilala nga hi Jerry Laag Panta, 41 anyos, taga Isabel, Leyte pero naukoy ha Brgy. Manlilinao ha Ormoc.
2 counts han rape an ginkaka-atubang ni Panta.
Waray na igsalaysay ni PSInsp. Po an panhitabo han rape case kay aadto na ha korte an kaso.


text:
Isumat.com/1:46PM,May 29, 2020
Nadugangan hin lima ka tawo an mga nagkatatapnan han COVID-19 denhi ha Eastern Visayas. Inin in subay han gibabag-uhi nga pahayag han DOH-Regional Office nga ginpagawas pasado ala una yana nga kulop.
An Eastern Visayas Regional Covid Testing Center an nagpagawas han resulta han confirmatory test para hin 178 katawo ngan 173 an negatibo ug lima naman an posiitibo han virus.
Upat han nag positibo in mga taga Tarangnan, Samar. Ginlalakipan ini hin 12 anyos nga babaye; 26 anyos nga lalaki; 59 anyos nga babaye ngan 8 anyos nga lalaki. Hira in igbabalhin ha Community Isolation Unit ha ira bungto.
Ha luyo naman nga bahin, nag positibo gihapon han virus in usa nga Overseas Filipino Worker nga taga Hilongos, Leyte. Hiya in 31 anyos nga lalaki nga umabot ha Tacloban Airport hadton Mayo 25. Nagtatrabaho hiya ha gawas han nasud komo usa nga seaman. Hapagkayana, aadto hiya ha Isolation Unit ha Hilongos ngan waray ginpapakita nga sintomas han sakit. Waray pa hiya igka-urusa han iya pamilya kay deretso man hiya ha Isolation Unit tikang han iya pag-abot.
Dara hini, an Surveillance Team han DOH in nakigsumpayan na ha Civil Aviation Authority-Tacloban para han contact tracing han iya iginka-urusa ha eroplano ug han iya mga iginka-urupod han iya byahe tikadto ha Hilongos.
Tungod hini nga mga bag-o nga Positive Cases, umabot na ha 36 ka tawo an natapnan han ginkakahadlukan nga kagaw ha aton rehiyon. 20 ha ira an naka-recover na ngan waray naawat an kinabuhi.
An DOH in padayon an panginyupo ha publiko nga igpadayon an tim-os nga paghirot kontra han virus kay nagpapabilin an kataragman nga durot hini ha katawhan. # (KEVIN SIOSANA)


text:
Sasmuan
An Sasmuan (nga han una ginsurat ha pormal nga Sexmoan ha Espanyol nga ortograpiya) usa nga bungto ha lalawigan han Pampanga, Pilipinas. Sumala han census han tuig 2000, mayda ini populasyon nga 23,359 ka tawo ha 4,343 nga mga panimalay.
Mga baranggay[igliwat | Igliwat an wikitext]
An Sasmuan ginbahin ngadto hin napulo kag duha (12) nga mga baranggay.
- Batang 1st
- Batang 2nd
- Mabuanbuan
- Malusac
- Santa Lucia (Pob.)
- San Antonio
- San Nicolas 1st
- San Nicolas 2nd
- San Pedro
- Santa Monica
- Santo Tomas
- Sebitanan
Mga sumpay ha gawas[igliwat | Igliwat an wikitext]
- Video Montage han Sasmuan
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Leni Robredo
Hi Leni Robredo (natawo nga Maria Leonor Santo Tomas Gerona; Abril 23, 1964)[1] usa nga Pilipino nga abogada, aktibista ha katiringban, ngan politiko nga ha yana amo an baga nagdaog hin pagka Sugbong-Mangulo han Pilipinas, katapos han panguna han diri opisyal nga ihap han 2016 nga pinil-ay.1 Nag-alagad hiya nga representante han ika-Tulo nga Distrito han Camarines Sur han Pilipinhon nga Balay hin mga Representante tikang han 2013.
Nakilala anay hiya ha publiko dida han 2012 katapos han kamatay han iya bana nga hi Interior nga Maghirilom Jesse Robredo, dida hin pagkrash hin idro ha kadagatan han Purô han Masbate. Ugsa han aksidente, an kahibulig ni Robredo ha kinabuhi panpubliko amo in pagin-abogado ngan aktibista ha katiringban. Han 2015, nagpahayag hiya han iya pagkandidato hin pagka-Sugbong-Mangulo han Pilipinas dida han 2016 nga piniliay ha ilarom han Partido Liberal.
Mga kasarigan[igliwat | Igliwat an wikitext]
- ↑ "Vote PH 2016: Leni Robredo". Philippine Daily Inquirer. Abril 10, 2016. Ginkuhà Abril 12, 2016.


text:
Kalamansig
An Kalamansig usa nga ikaduha nga klase nga bungto ha lalawigan han Sultan Kudarat ha Pilipinas. Sumala han census han tuig 2000, mayda ini populasyon nga 44,645 ka tawo ha 8,640 nga panimalay.
It kaurugan nga paagi hin pagpakabuhi han katawhan dinhe amo an pag-uma ngan pangisda o panagat.
It panakayan hini nga bungto makuri tungod kay an mga karsada nasyonal diri maupay an kahimo. Madurudali pa an panakayan ha kadagatan.
Mga Baranggay[igliwat | Igliwat an wikitext]
An Kalamansig ginbahin ngadto hin napulo kag lima (15) nga mga baranggay.
- Bantogon (Santa Clara)
- Cadiz
- Datu Ito Andong
- Datu Wasay
- Dumangas Nuevo
- Hinalaan
- Limulan
- Nalilidan
- Obial
- Pag-asa
- Paril
- Poblacion
- Sabanal
- Sangay
- Santa Maria
Mga Sumpay ha Gawas[igliwat | Igliwat an wikitext]
- Philippine Standard Geographic Code Archived 2012-04-13 at the Wayback Machine.
- 2000 Philippine Census Information


text:
Tacloban City – Yana nga guin balik na an gahum ha Philippine Drug Enforcement Agency (PDEA) ha kampanya kontra han illegal nga droga, iton pakiana, ano dawla liwat iton ira magigin sistema hiton anti illegal drugs operation?
Pira daw la liwat iton mag kakamatay? Akos ba hiton PDEA ini nga dako nga responsabilidad ha luyo hiton ka kulang hin mga personnel ngan higamit han mao nga opisina.
Pamati han interview ni Eduard Sanagan kan PDEA Regional Director Edgar Jubay han programa nga “Straight To The Point” han 99.1 RMN Tacloban.


text: 9 Kondi an duro nga kasirom diri magigin pariho han panahon nga nagkaada kasakitan ha tuna, pariho han naglabay nga mga panahon han an tuna han Zebulon ngan an tuna han Neptali gintratar nga may pagtamay.+ Pero ha urhi nga panahon Iya pahihinaboon nga pasidunggan ito—ha dalan nga hirani ha dagat, ha rehiyon han Jordan, ha Galilea han mga nasud.2 An katawohan nga naglalakat ha kasisidmanNakakita hin duro nga kalamrag.Mahitungod han mga naukoy ha tuna nga duro an kasisidman,An kalamrag sinanag ha ira.+3 Imo ginpadamu an mga tawo ha nasud;Imo gindugangan an ira pagrayhak.Nagrarayhak hira ha imo atubanganSugad la nga an mga tawo nagrarayhak ha panahon han pangani,Pariho hadton malipayon nga nagbabarahin han dinag-an.4 Kay imo gin-utod-utod an yugo han ira pinas-an,An tungkod ha ira mga sugbong, an baston han nagdudumara han trabaho,Pariho ha adlaw han Midian.+5 An tagsa nga botas nga nagbabay-og ha tuna samtang nagmamartsa itoNgan an tagsa nga bado nga nababad ha dugoMagigin sungo ha kalayo.6 Kay usa nga bata an natawo ha aton,+Usa nga anak nga lalaki an iginhatag ha aton;Ngan an pagmando* ibubutang ha iya sugbong.+An iya ngaran tatawagon nga Maaramon nga Magsaragdon,+ Gamhanan nga Dios,+ Waray Kataposan nga Amay, Prinsipe han Kamurayawan.7 An lukop han iya pagmando*Ngan an kamurayawan magigin waray kataposan,+Ha trono ni David+ ngan ha iya ginhadianBasi ig-establisar ito hin marig-on+ ngan padayon nga parig-unon itoPinaagi han hustisya+ ngan katadongan,+Tikang yana tubtob ha kadayonan.An kadasig ni Jehova han mga hugpo an magbubuhat hini.8 Hi Jehova nagpadara hin mensahe kontra ha Jacob,Ngan inabot ito kontra ha Israel.+9 Ngan an ngatanan nga katawohan mahibabaro hito—An Efraim ngan an mga naukoy ha Samaria—Nga nasiring tungod han ira pagkamapahitas-on ngan han pagkaarogante han ira kasingkasing:10 “An mga briks nagkatitimpag,Kondi magtutukod kami gamit an tinabas nga mga bato.+An mga kahoy nga sikomoro ginpamulod,Kondi sasaliwnan namon ito hin mga kahoy nga sedro.”11 Igbabangon ni Jehova an mga kaaway ni Rezin kontra ha iyaNgan aaghaton an iya mga kakontra nga gumios,12 An Sirya tikang ha este ngan an mga Filisteo tikang ha weste,*+Ira lalamuyon an Israel pinaagi han nakanganga nga mga baba.+Tungod hito ngatanan, diri nawawara an Iya kasina,Kondi nakaunat pa gihapon an Iya kamot basi magsirot.+13 Kay an katawohan waray bumalik ha Iya nga nagsisirot ha ira;Waray nira pamilnga hi Jehova han mga hugpo.+14 Uutdon ni Jehova tikang ha IsraelAn ulo ngan an ikog, an saha ngan an tikog,* ha usa la ka adlaw.+15 An tigurang ngan respetado gud nga tawo amo an ulo,Ngan an propeta nga naghahatag hin sayop nga instruksyon amo an ikog.+16 An mga naggigiya hini nga katawohan nagsisimang ha ira,Ngan adton ginigiyahan nagugupong.17 Ito an hinungdan nga diri malilipay hi Jehova ha ira batan-on nga mga lalaki,Ngan diri hiya malolooy ha ira mga bata nga waray tatay* ngan ha ira mga balo nga babayeKay hira ngatanan mga apostata ngan mga magburuhat hin maraot+Ngan an tagsa nga baba nagyayakan hin waray pulos.Tungod hito ngatanan, diri nawawara an Iya kasina,Kondi nakaunat pa gihapon an Iya kamot basi magsirot.+18 Kay an karaotan naglalaga pariho hin kalayo,Nga nag-uugtang ha tunukon nga mga tanom ngan ha mga banwa.Susunugon hito an mga tanom ha kagurangan,Ngan magtitipaigbaw ini upod han madakmol nga aso.19 Tungod han kapungot ni Jehova han mga hugpoAn tuna ginsuritan,Ngan an katawohan magigin mga sungo ha kalayo.Waray gud magtitipig nga buhi bisan ha iya bugto.20 An usa nga tawo magtitiros han aada ha iya tooPero magugutom la gihapon;Ngan an usa nga tawo makaon han aada ha iya walaPero diri mabubusog.Lalamuyon han kada tagsa an unod han iya kalugaringon nga butkon,21 Lalamuyon han Manases an Efraim,Ngan han Efraim an Manases.Magkaupod hira nga makikig-away ha Juda.+Tungod hito ngatanan, diri nawawara an Iya kasina,Kondi nakaunat pa gihapon an Iya kamot basi magsirot.+


text:
PAKIANA 13
Ano an Ginsisiring han Biblia Mahitungod ha Trabaho?
“Nakakita ka na ba hin tawo nga eksperto ha iya trabaho? Matindog hiya ha atubangan han mga hadi; diri hiya matindog ha atubangan han ordinaryo nga mga tawo.”
“Hiya nga nangangawat diri na mangawat; lugod magtrabaho hiya hin maduruto, nga nagbubuhat hin maopay pinaagi han iya mga kamot, basi may maihatag hiya ha nanginginahanglan.”
“An tagsa nga tawo angay kumaon ngan uminom ngan malipay tungod han ngatanan niya nga ginpinanigurohan pagtrabaho. Regalo ito han Dios.”


text:
Tagapul-an
An Tagapul-an usa nga ikalima nga klase nga bungto ha probinsya han Samar ha Sinirangan nga Kabisay-an nga rehiyon ha Pilipinas. Sumala han 2000 census, mayda ini populasyon nga 8,370 ka tawo ha 1,677 na panimalay.
Mga Baranggay[igliwat | Igliwat an wikitext]
An Tagapul-an mayda napulo kag upat (14) nga baranggay.
Pangiskwelahan[igliwat | Igliwat an wikitext]
An Tagapul-an in may 13 nga pampubliko na eskwelahan pan-elementarya:
Ngan may-ada ini tulo na pampubliko na eskwelahan pansekundarya: